BIBLIOTEKA 


= 
— 
< 
= 
— 
= 
= 
2 
an 
za 
° 
& 
= 
= 
2 
= 
— 
= 
N 


Befchrenbunge einer 


Revie oder eins zuges / eins fuͤrnemli⸗ 
chen Polniſchen Herꝛn / von Koͤnigklicher Pol⸗ 
nifchen wirden / Botſchafftweiß gen Gone 
ſtantinopel / vnd von dannen inn 
die Tartarey gezogen. 


Mit bericht vnd meldunge mancherley 
felasıner hendel / vnd groſſen ſchaden / ſo die 
teen dazumal erlitten / feb: nuͤtzlich 
vnnd wol zuleſen. 


N 


Gedꝛuckt zu Nuͤrnberg / durch 
Dieterich Gerlatz. 

Ein kurtze Bosrede/ zu 
der Holgenden beſchꝛeibunge / bnnd des 
wegs erzelung / wol dienlich. 


te Sift ein (Gaffe hin vnd wie 
der verſchickt / von einem kriegßhan⸗ 
del zwiſchen dem Noſcowitiſchen vit 
Tuůͤrckiſchen volck in etlichen Tartari⸗ 


Fe 

8 SO ſchen lendern fuͤrgenom̃en vnd ergan⸗ 
gen / in welcher vil trefflicher vnd mercklicher fachen 
begriffen / alſo das nicht wenig verſtendiger Leut für 
nůtzlich vnnd gut geachtet / dieſelben ſchꝛifft inn dꝛuck 
auß gehen ʒzulaſſen / darmit dieſer dinge erzelung vnd 
anzeigunge in mehꝛer wiſſenſchafft kommen moͤcht / 
darumb / das diſe vermeldung von wegen des ſeltza⸗ 
men thuns vñ ʒugetragner begegnuß / auch vermer⸗ 
ckunge der land vnd leute eigenſchafft / gar wol vnnd 
nůtzlich ʒuleſen / da auch an jhm ſelbſt das menſchliche 
gemůte verloffne geſchicht zu erfaren begirig / Vund 
dienet deren betrachtung vñ erwegunge / etwa zu vil 
gutem / in dem das man dardurch gewarnet vñ erin⸗ 
nert wird / welchs beides zu vnſern zeitẽ hoch von noͤ 
ten / da mancherley ſehꝛ ſoꝛgliche gfahꝛ voz augen / das 
auffſehen aber vit not wendig nachdenckẽ / bey jeder⸗ 
man nit volgen will / Das aber nicht geringer / ſonder 
| A ü gröffee 


>! Voꝛrede. 

groͤſſer nachtheil vnnd ſchaden gemeinen Teutſchen 
land zubefoͤꝛchten / von dem ein vnnd vberfalle dieſer 
mitternechtiſchen voͤlcker / die rechte Scythe ſind / vnd 
mit einem namen jetzo Tartari genennet werden 
(vnter denen die Moſcowiten / ob fie wol des glau⸗ 
bens vind der Religion abgeſondert / doch auch bes 
geicffen ) denn voꝛ dem Tuͤrckiſchen vbermechtigen 
gewalt / erferet man der hochſinnigen vnd wolacht⸗ 
ſamen bedencken vnd meinunge / vnd verurſacht ſol⸗ 
ches der gegend art / vnd ſonſt allerley / ſo ſich hierin 
ereugnet / daruon diß mals zuſchꝛeiben die gelegenheit 
nit iſt / Vnnd wird billich ſolches einem jeden nicht zu 
verachten noch in wind zuſchlagen / ſonder wol vnd 
eygentlich zu hertzen nemen / heimgeſtelt. 

Es iſt aber für gut angeſehen / kurtze hiebey ver⸗ 
meldung zuthun / von den voͤlckern / welcher in dieſer 
ſchꝛifft gedacht / vnnd etlicher oꝛt vnd ſtelle namen ʒu 
erkleren. Das nun die Tuͤrckiſche nation auch ein 
Fcythiſch volck fey / vnd von den rechten jetzo Tare 
tern genant jr herkommen habe / were diß mals auß⸗ 
zufůren vind erweiſen zu lange / Die genanten aber 
Moſcowiter find on allen zweifel ein Scythiſch oder 
Tartariſch volck / etwa Ros / vnd Rofalani genant / 
wie noch heutigs tags der namen der Reuffen jhnen 
geblieben / vnd haben die Ros vnd Roſalani vo? jae 
ren mit den Griechiſchen Conſtautinopolitaniſchen 
Keiſern 

Keiſern vil zuthun gehabt / ſind aber zu dem Chalke 
lichen glauben kommen / vnd inn dem ſelben mit den 
Griechen einig / demnach die Moſcowiten auch den 
Conſtantinopoliſchen Patriarchen als jren in Geiſt⸗ 
lichen oder religion ſachen Oberſten erkennen / Was 
aber auch bey inen für ſchedliche / boͤſe / auch nerꝛiſche 
aberglauben vnnd ſuperſtition eingeriſſen vnd vber⸗ 
hand genommen / das iſt vnuerboꝛgen / vnnd neben 
anderer der waren rechten religion verfelſchung vnd 
verhoͤnunge allenthalben zubeklagen / vnnd derwe⸗ 
gen Gottes genade vnnd barmhertzigkeit vmb huͤlff 
anzuruͤffen. nf 
Esiſt aber das Fcythiſch / vnd jetzo Tartariſch / 
ein ſehꝛ manigfeltig volck allzeit geweſen / vnnd hat 
durch feinen auß fall auch bey den gar alten zeiten ans 
dere Land vnd Leute mit durchſireiffunge vnd ein⸗ 
nemungen hart bedꝛanget / wie denn Herodotus 
ſchꝛelbt / das ſie inn Aſia das land Mediam etliche jar 
beſeſſen / vnd iſt volgends dieſes volcks gewalt der⸗ 
maſſen erweitert / das fie vnter ſich das beſte theil der 
bekandten Welt gebꝛacht haben / vnd noch ein kleiner 
flecke inn Europa allein vberig iſt / den Gott der 
Herꝛ genedigklich lenger behuůten woͤlle / vnd in dem 
alle zubereitung vnnd befurderunge ſoꝛglichen vn⸗ 
fals barmhertzigklich abwenden. 

Dif Scythiſch oder Tartariſch volck / woher es 

feinen namen habe / mage vermutlich erſuchen / wer 
da will / Die weil es aher ein vnmeſſige weite Land» 
ſchafft vnd heymand jnnen hat / inn Aſia vnd Euro⸗ 
pa / Alſo werden dem an andern oꝛten andere namen 
zugeeygnet / Die Moſcowiter werden Reuſſen (wie 
geſagt) vnd mit zunamen voeiſſe Reuſſen / denn auch 
rote vnnd ſchwartze etliche genennet / vnd haben den 
namen von dem waſſer Moſca / Eyffland Livonia 
vnd Eifluorum regio genaut / jnen benachtbart / hart 
angegriffen vnnd jemmerlich verhert / darumb ſich 
noch heutigs tages annemendt / So erſtreckt diß 
land ſich gegen dem etwa genanten Boſphoꝛo CEim⸗ 
merio / vnd Taurica Cherſoneſo / jetzund Przekop / 
vnd Precopia / daruon Tartari Precopite / vnd rei⸗ 
chet oben an die Littaw / da etwa die Sarmate ge⸗ 
hauſet / vnnd denn allenthalben gegen Moꝛgen thut 
ſich auff die groſſe Tartaria / das iſt Seythia / vber 
welche der oberſt Cham oder Can / auff Tartariſch 
oder Scythiſch genennet / Diſe reyſe wird gar weyt⸗ 
leufftig beſchꝛieben / vnnd iſt diß ein wunderlicher zug 
geroeſen / Erſtlich durch Poln / vnd denn die Lender 
der Valachey / etwa Dacia / zu welcher end die Du⸗ 
na / Danubius zu latein / in das Meer Pontum Eu⸗ 
rinum oder Mare maius fleuſſet / da Danubius 
als deft Iſter genennet wird / in das ſelbe meer fleuſſt 
auch das waſſer Boꝛyſthenes / jetzund BEE vnd 

Neper / dergleichen der flus Tiras / jetzund Nieſter / 
vnd wird daſelbſt auch Bialgrad genennet / vnd Al⸗ 
ba / da doch ein ander Belgrad oder Bialgrad inn 
. gegẽ Vngern ligt / Taurinũ genant / 

ie Duna daſelbſt Iſter / fellet mit mehꝛ den einem 
fluſs oder arm in das meer / deren einer jtzo Dumotz 
genennet / Von den Precopitiſchen aber Tartaren / 
mit denen grentzen Circaſſt / welche den Griechiſchen 
glauben haben / vnd Chuſten ſind / wird die reyſe oder 
der zug beſchuben / biß gen Aſtracam von dem ſehloß 
Azack / an dem waſſer Tanais / jetʒo Tain vnd Ton / 
da Aſtracam vber die Volga / etwa Rha / gegen dem 
mare Caſpium / jetzund de Sachu gelegen (welches 
den Tartaren die Moſcowiten abgewunnen im jar 
Chafti Jeſu 1551) das alſo ʒwiſchen dieſen zweyen 
oꝛten / wie der zuge vnd dieſelben beſchꝛieben / nit vil 
weniger fein kan / dann bey 200, Teutſcher meilen. 
Es wird auch gemeldet in diſer ſchꝛifft / das die Tuͤr⸗ 
cken einen berg durchgraben woͤllen / zwiſchen dem 
waſſer Volga vind Tain / wie etwa der Koͤmg inn 
Perſia Xerxes den Berg Athos / jetzund heilig berg / 
durchgraben hat / wird nach anzeigung der gelegen⸗ 
heit / die weite zwiſchen diſen waſſern / da die am nech 
ſten bey einander / ſich erſtrecken biß auff /. teutſcher 
vidoe Da der Mazeriſchen felden gedacht / wird gee 
meldet / es ſolten die Vngern deren oꝛt jren 2 

haben / da doch andere meynen / ſie kom̃en ferner auß 
den Scythiſchen lendern / da noch der namẽ Jura iſt. 
Von den Nohaiſchen Tatern aber werden wun⸗ 
derliche dinge geſchꝛieben / das dieſe Leut mehr Vihi⸗ 
ſcher denn menſchlicher art zuachten. 

Es wird auch gedacht eins Thiers Farnapan / 
welches andere Giraffan heiſſen / bey den alten Cae 
melopardalis genant / vnd iſt vor etlichen jaren deren 
eins auch in Teutſchland gebꝛacht woꝛden / Die Mo⸗ 
ſcowiten (von welchẽ auch voꝛhin meldung gethan) 
find grobe / harte / wilde / vind gar vnbarmhertzige 
Leute / die doch jren oberſten( welcher ein Keiſer von 
jnen genennet in allem weg den euſſerſten gehoꝛſam 
leiſten / vnd wiewol von diſem Volck viel genugſam 
geſchꝛieben / hat man doch nit für vndienſtlich geacht / 
bekommene zeitunge etlicher handlung des ſetzigen 
Moſcowitiſchen Herꝛn / hiebey zu ſetzen / auß denen 
allerley nachgedenckens vnnd rechnunge zumachen. 
Volget alſo der berichte vnd beſchꝛeibunge der offt⸗ 
gedachten reyß oder zugs. ae 


Burge 


Rursse beſchꝛeybunge 


des weges gen Conſtantinopel auf 
Polen / auch auß Conſtantinopel gen Aſtratam / 
welches ein Muſco witeriſch Schloſs iſt / vnd ligt gegen Auff⸗ 

gang der Sonnen / auff Perſien zu / darneben der zuge des 

Tuͤrckiſchen Kriegßuolcks / welchen ſie in Anno ae. 

gegen Aſtracam gethan / wie ſte vmbkommen / 
auch was jhnen vnnd den Tatern im 
heimziehen begegnet. 


ich N. N. auß 
Polen gegen Conſtanti⸗ 
nopel / durch die Wala⸗ 

chen auff einen tag erlegt ſein / auch auff Schet⸗ 
ſchawa / allda der Deßpot vngefehꝛ vor fuͤnff ja⸗ 
ren von den Vngern verrathen / vnd von Wala⸗ 
chen zuſtuͤcken gehawen iſt worden / auch auff 
Schoꝛeſchem / Lupotzw gereyſet bin / Bin ich En 

erſten 


Weg auß Polen gen 
erſten inn ein Tuͤrckiſche Stadt kommen mit na⸗ 
men Kylia / auß der Stadt Kylia bin ich die Ta⸗ 
in waſſer hinauff / in einer Gallen biß zum groſ⸗ 
ſen Bach da man den Hauſen fengt / welches ein 
viertel tagreiß von Kylia ligt / gefaren / Von Ky⸗ 
lia inn ein Stedtlein mit namen Tulza / von dan⸗ 
nen inn ein Stadt Babi / ſeind wir die Poſt gerit⸗ 
ten in ein Griechiſch Doꝛff Holoferdt. 

Von dannen in ein Stedtlein Halakupi / bey 
dem ſelben Stedtlein ſeind noch alte mauren ond 
greben / da ſich die Griechen der Heiden gewehꝛet 

aben / vnnd allda einen graben vnd mauren bey 
zwey klafftern dick / von dem Meere wo der Cain 
am nechſten iſt / vnnd ſich inn die zo meylwegs ere 
ſtreckt / gemacht / wit dent ſolchs auff den heutigen 
tag noch zuſehen. 

Von Halakupi in ein Stedlein Batzartſchik 
Preſchadi / allda iſt ein zerſtoͤꝛtes Griechiſch 
Schloſs auff einem hohen felſen / von dannen inn 
ein Dorff Ephangi / Von dannen ober einenfehr 
hohen berg / welcher genant wird Balthan / in ein 
ander Greichiſch doꝛff Nader. Aber den berg hae 
ben wir auff zwo tagreyß vmbfaren / denn er iſt ſo 
hoch / das man ſchwerlich mit einem wagen 175 

über 


Conſtantinopel vnd Aſtratam. 3 
Aber kommen mag. Auß dem Dorff Nader in ein 
Stedtlein Heides / allda ſcheiden ſich die ſtraſſen 
auff Conſtantinopel / Eine gehet auff Adꝛiano⸗ 
pel / die ander gerichts durch Eich vnd Schwartz⸗ 
welde / in eine befchriene Griechiſche Stadt Kens 
kliſs / die man auff Teutſch viertzig Kirchen nen⸗ 
nen mag. Allda auch noch ein meil von der Statt 
ein Schloſs auff einem hohen berge / des namens 
wie die Stadt / liget / da ſetzt auch Griechen wo⸗ 
nen / vnnd jhre weinberg herumb haben. In dem 
Schloſs feind viertzig Chꝛiſtliche Kirchen gee 
weſen / Bey welchen kirchen neben den Archime⸗ 
tropoliten gewonet haben / sooo. Muͤnche. Das 


Schloſs iſt alfo feſt gemacht geweſen / das der 


y 


Tuͤrckiſche Kafer Soldan Baiſet anderthalb 
jar darfuͤr gelegen / da find vil Griechiſche kriegß⸗ 
leut vmbkommen / Endlich wie der hunger im 


Schloss oberhand genommen / ſeind die Muͤnche 


mit den obigen Kriegßleuten hinunter auff die 
Tuͤrcken gefallen / vund jhnen groſſen ſchaden ger 
than / Aber ſelbſt alle jemmerlich auch vmbkom⸗ 
men / Der Tuͤrck aber nach dem er das Schloss 
bekommen / hat er daſſelbe befeſtiget / Alle kirchen 
zerſtoͤꝛet / nur eine gema werte die vom Conſtan⸗ 

. | Bi tinopo⸗ 


Weg auß Polen gen 
tinopolitaniſchen Keiſer Conſtantino von Mar⸗ 
mel vñ Alabaſter gebawet geweſen / ſtehen laſſen. 
Von Kenkliſs inn ein Stettlein Begiaraſer / 
von dannen in ein Stedtlein Weſcha / allda auch 
ein gemawertes Schlofs liget / iſt aber von den 
Tuͤrcken zerſtoͤꝛet woꝛden / vmb das Schloſs find 
vier mauren geweſen / vnnd jede dꝛey klaffter dick / 
Auch ſo viel greben vnd waͤhle als mauren. Aber 
nach dem die Tuͤrcken diß Schloſs bekommen / 
haben ſie dieſe feſtung auch zerſtoͤꝛet / Von We⸗ 
ſcha in ein Stedtlein Tadultſche / da der Tuͤrcki⸗ 
ſche Keiſer inn die jagten kompt / vnnd etliche wo⸗ 
chen allda inn ſeinem hoft wonet vnd verharꝛet / 
Bey welchem er gar ſehꝛ ein koͤſtlichen garten 
hat / im ſelben viel von voͤgeln vnnd kleinen wil⸗ 
den thieren / diß Stedtlein ligt nur dꝛey meyl von 
Conſtantinopel / man reyſet dahin am meiſten 
darumb / das allda viel vnd mancherley gefluͤgel 
in Weinbergen vnd felden iſt. 
Von Thadultze bin ich den 34. Julij gegen 
Conſtantinopel kommen / allda vier wochen vers 
harꝛet / bin ſtets ſpaeieren / wenn ich nur geſchefft 
halben hab abkommen konnen / geritten vnnd ge⸗ 
faren / zuuoꝛauß gegen Galatha / zuſehen des 
| | Keiſers 

Keiſers geſchuͤtz / welches viel tauſent ſtuͤck ſein / 
maurbꝛecher onnd was auff die Galleen gehoͤꝛet / 
Deß ligt auch ſehꝛ viel nur alſo bloß auff der er⸗ 
den vneingefaſſet / one laden vnd reder / Auch bin 
ich ſpacieren zu waſſer auff dem Meer gefaren / 
ein meyl von Conſtantinopel zu einem Schloſs 
Karraoſer / in welches Schloſs die anfehlichften 
Chuiſten / ſo gefangen / geſetzt werden / gegen diſem 
Schloſs ober ligt ein ander ſchloſs Anatulkraa⸗ 
ſer genant / zwiſchen den zwey ſchloͤſſern fleuſſet 
das ſchwartze Meer in das weiſſe / da es auch ſo 
enge iſt / das man es kan mit vier malen auß ei⸗ 
nem bogen bberſchieſſen / vnnd kan alſo kein ſchiff 
auß dem groſſen weiſſen Meer inn das ſchwartz / 
one wiſſen vnd willen diſer zweyen ſchloͤſſer kom⸗ 
men / denſelben weg bin ich auch gereyſet. Bey den 
Keiſerlichen luſtheuſern / ſo ſehꝛ foꝛmlich / loͤſtlich 
vnd vberauß ſchoͤn gebawet / auß eypꝛeſſen holtz / 
Denn allda die cypꝛeſſenbeum fo groß ſein / als 
bey vns die Kifern / mit koͤſtlichem ſchnitzwerck 
vnd laub werck gezieret / Eines von koͤſtlichem A⸗ 
labaſter vnd Marmel feb: kuͤnſtlich außgehaw⸗ 
en / vnd mit gold eingelegt / in einem ſeind die wen⸗ 
de auß vnd jnwendig gemauret / von Tuͤrckiſchem 

id B tip gemal⸗ 

gemalten leime / alſo wie die Tuͤrckiſchen ſchuͤſſe⸗ 
lein vnd krieglein / ſo man zu ons bꝛinget / ſein. Als 
da iſt auch ein luſthauß von glaß gebawet / vnnd 
das pauiment auch ſchoͤn mit glaß geleget / Bey 
einem jegklichen luſthauß ſeind ſchoͤn Fontanen / 
mit groſſer vnkoſt gebawet / auch wolriechende 
kreuter / mancherley obs / als Eitronen / Dome 
rantzen / Feygen / Granatoͤpffel / oͤlbeum / inn etli⸗ 
chen lluſtheuſern fein viel thier / auch in jedem luft 
Bau feind des Keiſers mancherley vnnd ſchoͤne 
Roſs / auff welchen der Keifer vnnd die ſeinigen / 
wann ſie hinkommen / reiten / denn der Keiſer ſonſt 
pfleget zu waſſer in die luſtheuſer zukommen / deñ 
ſie alle am vfer des Meers ligen / vnnd findet alſo 
inn allen luſtheuſern fertige Roſs auffs Weid⸗ 
werck / ꝛc. zureitten. Rüti 
Ich hab auch zu Conſtantinopel das wild 
Sarnapen geſehen / welches ſehꝛ groß / vnnd von 
den ferſen biß auff die hoͤhe des kopffs ſechs klaff⸗ 
ter hoch iſt / doch iſt das fodertheil hoͤher denn das 
hinderteil / iſt ſchekich wie ein ſchachttafel / gar me 
dꝛiger har / ein teil weiß / die andern liechtfaal / der 
kopff iſt einem Camelkopff gleich. 
Nach dem ich von dem Tuͤrckiſchen Ker 
@ in 


Conſtantinopel vnd Aſtracam. 4 
bin abgefertiget worden / bin ich den 54. Auguſti 
von Conſtantinopel außgefaren die groſſe ſtraſ⸗ 
ſen / da bin ich kommen in ein Stedtlein Kontzik⸗ 
kmezia / allda ein bꝛucken mit groſſem vnkoſten / 
von lauter werckſtuͤcken gebawet iſt / vber einen 
Arm auß dem Meer / an welcher bꝛucken zehen⸗ 
tauſent Mann / one die kleinen Stedtlein / fünff 
gantzer jar gebawet haben / Bin den 39. deſſelben 
Monats gen Adꝛianopel kommen / von allda inn 
ein Griechiſch Dorff mit namen Giengt / ober 
den berg Balthan / von dannen durch Brauadi⸗ 
an / Baſarzik / Halakupi / inn die Babi / von der 
Babi in die Sachzi / von dannen die Thonau hin⸗ 
ab zwo meylen inn einer Galleen / biß gen Kilia / 
allda die Thonau inns Meer felt / Von Kilia bin 
ich kommen gen Bialgrad / das zuuoꝛ zur Wala⸗ 
chey gehoͤꝛet hat / zu Bialgrad hab ich mich laſſen 
bpberſetzen ober den Niſter / in einer Galleen / zwen 
tag bin ich in feldern am Meer ſtets gereyſet / all⸗ 
da auch der Niſter nur ein meil hinder Bialgrad / 
ins Meer fleuſſt / do in den felben felden find bꝛun⸗ 

nen / da man die Roſs trencket. 
Nicht weit von Oetzkaw / hab ich mich laſſen 
vberſetzen inn einem kleinen aan 1015 

Weg auß Polen gen | ; 
ſenden See Baraſar genant / welchen See da 

man jn vmbfaren wolt / muͤſſt man zwo tagreiß 

vmbfaren / doch kan man durch den Baraſar / die 

Pferdt ſchwemmen / denn er eng iſt / alſo das man 

ihn mit einem handbogen oberfchieffen möcht. 

Gen Oetzkaw bin ich kom̃en den 2. Septembꝛis / 

allda ich nur dꝛey ſtund gewartet / auff die ſo mich 

vber den Dineper oder Boꝛyſthenem hetten vber⸗ 

gefuͤret / denſelben tag bin ich auch hinuͤber gegen 

Przekop gefaren / Der Dineper fleuſſt viertzehen 

meyl vom Niſter / felt inns Meer nur ein halbe 

meyl hinder Ozkaw / Bin alſo inn fuͤnff tagen / 
durch dꝛey beſchꝛiene groſſe fluͤſs die iun Pontum 
Euxinum fallen / als die Thonau / Boꝛyſthenem / 
vnd Tiran oder Nieſter / gereyſet. 

Zwiſchen Otzkaw vnd Przkop fehet ſich die 
Taterey an / allda iff der ſetzige Herr Albꝛecht 
Lasky für zwey jaren mit feinem hauffen 4000. 
ſtarck zu Roſs eingefallen / vnd 40000. ſtuͤck vit⸗ 
hes hinweg getrieben / vnnd viel Tateriſch vnnd 
Tuͤrckiſch kriegßleut erſchlagen / vnd mit gewap⸗ 
neter hand daruon kommen / vnnd das darumb / 
das fie im zuuoꝛn in ſeine guͤter gefallen ſeind. 

Wie ich bin zu Przekop geweſen / da hab ich 
des 

des Tartariſchen Keifers Son Aldigeri geſucht / 
welcher ein meil von Przekop der Cameln vñ ante 
ders vibes gehuͤtet hat / Den es alda in der Tate⸗ 
rey der bꝛauch iſt / das auch der groͤſten Derm Fite 
der in jrer jugend das Viehe hüten muͤſſen / Auch 
ſich im ſchieſſen / vñ nun von zwey jaren her / auch 

auß den buͤchſen vben / Als ich nun den ſelben von 
wegen Kon. Maleſtat in Polen gegruͤſſet / bin ich 
folgends gegen Przekop ſampt dem Tuͤrckiſchen 
Gauſs / inn der nacht wider kommen / allda zwen 
gantze tag verharꝛet / vnnd auff den wuͤſten wege 
den wir eylff tage zuziehen gehabt) allerley Pꝛo⸗ 
uiandt eingekaufft / Wie ich von Przekop / allda 
ſich die wuͤſten felder anfahene inn welchen der bes 
rhuͤmpte Schleſier Bernhart Britwitz ſich offt 
geuͤbet / vnnd faſt alle jar daſelbſt die Tatern be⸗ 
ſucht hat) bin weggereyſet / da haben wir den tag 
vnnd die nacht vber / bey einem guten waſſer gele⸗ 
gen / den andern tag bey gemaurten bꝛunnen / ſo 
Carukui genant werdẽ / das iſt fo vil als ſchwar⸗ 
tze bꝛunnen / von welchen zu dem fluſs Schiret / 
auff Polniſch Melezna / auff Teutſch Milch⸗ 
ſtrom / ſeind zwey nachtleger / Darnach ſeind wir 
siden tag one waſſer gereiſet / den dꝛitteutag waſ⸗ 

& Salbe 


Weg auß Polen gen 

ſer bekommen / welches aber ſehꝛ ſtinckend vnnd 
modicht geweſen / mit namen Karſack. Von dan⸗ 
nen zum flufs Agatzlibert / Teutſch hoͤltzener 
ſtrom / ein groſſe tagreiß / ferner ein kleine tagreiß 
zu einem fluſs Blinkael. Von dannen wider zu 
einem fluſs Melskal / ein kleine halbe tagreiß / 
von dannen iſt ein groſſe halbe tagreiß zu einem 
beſchꝛienen fluſs Muſs / in die wuͤſten felder / inn 
die Felden ziehen die Tatern mit ihrem Diehe / als 
Roſſen vnnd Cameln / ꝛc. auff die Winterung / 
Denn allda iſt ſehꝛ gut graß / vnnd die fluͤſs fee 
fiſchreich / Band weil die Tatern kein hew pflegen 
einzubꝛingen / ſo ziehen fie auff den Winter inn die 
feld / wo das graß am groͤſten / welches das Vieh 
vnter dem ſchnee herfuͤr ſcherꝛen vnd finden kan / 
Allda iſt auch ein groſſe menge der wilden thiere / 
als Rehe / Hirſchen / wilde Roſs Schwein / Aur⸗ 
ochſen / da wir bey dꝛeyhundert Rehe beyſammen 
geſehen haben. ne, 

Bey dem fluſs Muſs / iſt ein Eichweldlein / 
nit groß / aber ſehꝛ dick / welches das waſſer vmb⸗ 
floſſen ang gehn vnſere Kaſaken / das wild 
ziuſchieſſen / auch die Tatern zuberauben / der Ka⸗ 

ſaken ſeind zuweylen bey zweyhundert mit de 
b en / 

fen / Die Tatern / fo bald fie der Kaſaken innen 
werden / ſamlen ſie ſich bald auff etlich tauſent / 
aber ſo bald die vnſern das Weldlein errennen / 
fo koͤnnen ihnen die Tatern nichts anhaben / ſonſt 
iſt vberal kein Holtz / Inn dieſen Feldern bey dem 
Wald / hat ſich der Fuͤrſt Wiſnewzky gern auff⸗ 
gehalten / der inn der Walachey iff gefangen wore 
den / vngefehꝛ vor ſechs jaren / vnd gen Conſtanti⸗ 
nopel gefuͤret / allda an einen eyſenen haken anges 
hengt iſt / da man nach Galatha fehꝛet / Man ſihet 
noch allda bey dem ſelben waſſer Muſs / das fuͤr 
zeiten allda ein ſchloſs geſtanden / denn die maur 
noch verhanden / daſſelbig waſſer iſt ſehꝛ ſumpfig 
vnd ſchlipferig / auch darumb vil vnnd mancher⸗ 
ley Thier / ſonderlich wilde Schwein / zu hundert 
ſtuͤcken beyſammen / dergleichen ich groͤſſer nie ges 
ſehen / deñ die Tatern on Tuͤrcken / weil fic ſchwei⸗ 
ne fleiſch nicht eſſen / ſo pflegen fie dieſelbe auch nit 

zuſchieſſen. | 
Von dem obgenanten fluſs feind biß zum 
Tuͤrckiſchen ſchloſs Oslw oder Atzak zwo tagrei⸗ 
ſen / aber nur ein nachtleger / es ſind aber viel fluͤſ⸗ 
fe vnd meſiche fee darzwiſchen / vnter dem ſchloſs 
fleuſſt ein groſſes waſſer mit namen Vhiton / la⸗ 
Ei teiniſch 


Weg auß Polen gen 
teiniſch Tanais, Polniſch Thina / welches Euro⸗ 
pam vnnd Aſiam theilet / hinder dem ſchloſs auff 
zwo meylen fleuſſets ins Meer inn Pontum Eu⸗ 
rinum / ehe man aber zu dem ſelben ſchloſs kom⸗ 
net / muß man zwey mal ſchwemmen / ein mal 
durch einen Arm / welcher genandt wird Dunetz / 
das ander mal ober den fluſs Tanais ſelbſt / Die 
Tatern / wenn ſie durch den fluſs / vnd ſonſt vber⸗ 
al vberziehen / ſo pflegen ſie nachfolgender geſtalt 
vberzuſchwemmen / ſie binden zwey groſſe gebuͤnd 
ſchilff / kupeln die Roſs daran wie die Hunde / le⸗ 
gen einem nach dem andern die zeume an / die 
ſchwentze binden ſie auch zuſammen / vnnd legen 
alſo auff ein bund den bogen / mit ſampt dem Koͤ⸗ 
Her / vnd jre ſettel vnnd ſpieſſe auff das ander ge⸗ 
buͤnd / mit einer hand haben ſie das Roſs bey den 
ſchwentzen / mit der andern hand treiben ſie das 
Ro ſs / vnnd werden alſo von den Roſſen hinuͤber 
gezogen / Wir haben aber nit alſo woͤllen ſchwem⸗ 
men / ſondern haben geſucht / vnnd gewartet / ob je⸗ 
mands Ons wolte in einem ſchifflein hinuͤber fuͤ⸗ 
ren / wenig hat aber gefeilet / das wir nicht an die 
Moſto witer / die den Tuͤrckiſchen Galleen haben 
nachgeſetzt / kommen ſein / von welchen ich hierun⸗ 
671 g ten 

ten ſchꝛeiben werde. Gen Aſak feind wir den 365. 
Septembus kom̃en / allda mit den Roſſen zwen 
tag geruhet / von dannen find wir den 8. deſſelben 
Monats auffgeweſt / nach dem wir ein notturfft 
von Prouiant / ſo viel wir auff dꝛey Tartariſchen 
Roſſen haben foꝛtbꝛingen moͤgen / eingekaufft het⸗ 
ten. Denn zwiſchen Aſak vnd Aſtracam / auff der 
Poſt reittend / vnd die Roſſe offt abwechſeln / ſind 
eylff groſſe tagreyſen / Ein jeder der da poſtieren 
will / muß ein Roſs 4. ¢. oder G. an der hand fuͤ⸗ 
ren / wenn eins muͤd wird / auffs ander ſitzen / ſind 
ſtets voꝛ tag außgeritten / nach der Sonnen vn⸗ 
tergang abgeſtigen / noch ſeind wir kaum den eylf⸗ 
ten tag hinkommen / Den erſten tag wie ich von 
Aſak bin außgeritten / hab ich ein nachtleger ohne 
waſſer gehabt / den andern tag zu mittag ein ſtin⸗ 
ckendes waſſer gefunden / an dem waſſer iſt ein 
Heidniſche kirchen / da die Tatern pflegen ive erſt⸗ 
linge von dem Viehe dem Wetter zu opffern / vnd 
auff einem ſtein wie ein Altar gemacht / halb zu⸗ 
uerbꝛennen / halb mit den wilden voͤgeln zuuerſpei 
ſen / alda auch ein groſſe ſchꝛoͤckliche menge iſt von 
Adelern / acht Kaſſen / Aren / Raben / vnd anderer 
mehr gefluͤgel / welche alda zu ni er ee 
ii tag 

tag find wir ober Circaſiſche felder gezogen / Die 
Eircaſſi aber feind Tatern / geben aber dem Mo⸗ 
ſcowiter Tribut. Den dritten tag hetten wir ein 
leger gehabt bey gutem waſſer / aber habẽ die roſs 
allda getrenckt / vnd ſeind auff zwo meylen weiter 
gereyſet / Deñ wir ſeind allweg ein meyl oder hal⸗ 
be auffs wenigſt auſſem weg vom nachtleger ge⸗ 
reyſet / vnnd das darumb / das die Tatern / die die 
nachtleger gewuſſt / uns nicht vber fallen / berau⸗ 
ben / welches ſie gern thun / ja gar todſchlagen ſol⸗ 
ten / In dieſen feldern haben wir geſehen viel wil⸗ 
de Roſs / Hirſch / Reh / vnnd andere Thier / vnſer 
fürer haben dieſen tag ein wild Roſs auß einem 


bogẽ erſchoſſen. Den ꝛꝛ. des Monats ſeptembis 


ſeind wir kommen / zu einer Tateriſchen Herden / 
der Nohayſchen Tatern / den tag auch bey jhnen 


auff einem panket geweſen / haben vns verehꝛt ge⸗ 


habt / mit kobelmilch / pferdt / vñ Schepſenfleiſch / 
mir hat nichts ſchmecken woͤllen / deñ ich mich be⸗ 
foͤꝛchtet / ſie würden ons etwa auff einem nachtle⸗ 
ger erwuͤrgen. Dieſe Tatern kennen vnnd wiſſen 


nichts von Got / haben noch 15 weder tugend / der 


ſterckſte der beſte / doch haben fie onter ihnen einen 
Oberſten / den ſie Kazilimmurſa nennen / dem ge⸗ 
hoꝛſamen 


be 

hoꝛſamen ſie / wenn fie wollen / Diß jar haben fie 
auß foꝛcht des Przekopiſchen Tateriſchen keiſers 
Son / zu einem Herten angenommen / Sie haben 
ein ſehꝛ groſſe menge von Vieh / alſo das man bey 
einem findet zwey oder dꝛeytauſent ſchaf / bey joo. 
ſtuten / deßgleichen ſo vil Kuͤe vnnd Ochſen / auch 
20. Camel / darnach das das vermögen bey jhm 
iſt / Diß vieh alles wird ſo wol im winter / als im 
Sommer mit graß im felde ernehꝛet / Sie ackern 
auch noch ſeen nit / ſie kennen auch kein bꝛod noch 

zugemuͤß / Wenn jhnen vieh ſtirbet / das halten fie 
für das beſte wildpꝛet / ſagen / das hat Gott ſelber 
geſchlacht / alle woͤlffe / Fuͤchſe / die fie fangen / freſ⸗ 
ſen ſie auff / kennen auch kein gelt / Wenn die Cire 
caſiſchen Tatern zu jnen mit tuch vnnd leynwad 
kom̃en / fo geben ſie jnen dafür ſcheps / Kuͤe / Och⸗ 
ſen / Wenn ſie ein vieh ſchinden / ſo machen ſie auß 
der haut einen ſack / gieſſen die milch / welche von 
Camelen / Kuͤen / vnnd Schafen gemolcken / dar⸗ 
rein / laſſen ſie auch alſo darinn erſauren / welche 
nach dem ſie geronnen / ſchuͤtten ſie dieſelbe auff 
Aihre filtze / doch ſeygen fie zuuoꝛ die molcken dare 
ab / onnd laſſens alſo an der Sonnen doͤꝛren / 
Denn ſie haben all da gar kein holtz . ſie 

" nnen 


Weg auß Polen gen 
kondten gefefs machen / Wenn fie es auch gleich 
hetten / wuͤrden ſie es als ein Wanderuolck / nicht 
mit fuͤren koͤnnen / Wenn ſie auch was ſchieſſen / 
| oder ſonſt ein verſtoꝛben wich kriegen / ſo zurſchnei⸗ 
| den fic das fleiſch in gar duͤrꝛe lengliche ſtuͤcklein / 
wie riemen / vnd derꝛen das inn der lufft oder ſon⸗ 
nen / vnd halten diß gedoꝛret fleiſch oder milch auf 
den Winter / vnd als denn erhalten ſie ſich dabey / 
denn ſie haben kein holtz / dabey ſie im Winter ko⸗ 
chen koͤnnen. Im Sommer kochen ſie etwas bey 
duͤrꝛem graß / oder Kuͤhkoth / Am allermeiſten lee 
ben ſie doch von der milch / Sie mache inen huͤttẽ 
oder Heuſer auß Camelheut oder Filtz / vnter des 
nen wonen ſie / haben keine gewiſſe bleibende ſtel⸗ 
le / denn heuten ſeind fie allhie / vnnd nach dem ſie 
das graß außgehuͤtet / ziehen ſie als denn weyter / 
mit ſampt jren heuſern vnd reichthumben. Es iſt 
bey ihnen ein groſſer Here / der mit feinem Hauß⸗ 
rath zwen Wegen laden kan / ein jeder wagen hat 
sven Reder / inn welchen nur Camel vnnd nicht 
Roſs ziehen / vnd zeiten ziehen auch Ochſen / aber 
gar ſelten. ms 
Anno js 2. haben die Moſcowiter inn ihre 
Hoꝛda (ein Hoꝛda oder Herde iſt ein ſamlung vi⸗ 
N ler Ta⸗ 

ler Tatern / eine iſt ſtercker deñ die ander / darnach 
fie ſich gemehꝛet haben / eine hat 36. 20. 30. §0. 

auch hundert tauſent Tatern) auß Aſtracam 
mit zweintzig tauſent Mann zu Roſs ein auß⸗ 
fal gethan / vnnd alle jhre Vieh hinweg getrieben / 
Welches jar ein ſolcher groſſer hunger bey ihnen 
geweſen iſt / das wo ein Son einen alten Vatter 
gehabt / denſelben getoͤdtet / getheilet / vnnd gefreſ⸗ 
ſen / auch einer des andern kinder vnnd bꝛuͤder / ꝛe. 
welche von hunger geſtoꝛben vnnd begraben woꝛ⸗ 
den / wider außgegraben vnnd gefreſſen / Weil ſie 
aber jetzo wider zunemen / leben fic wie das Biche 
fich mehꝛend / Ein jeder mag fo viel Weiber haben 
als er ernehꝛen kan. 

Von den Gottloſen Tatern / wie wir ſind hin⸗ 
weg kommen / da ſind wir zwen tag one waſſer in 
feldern gereyſet / Den dꝛitten tag ſeind wir zu ei⸗ 
nem ſtinckenden modichten waſſer kommen / all⸗ 
da wir auch kein eſſen gehabt / vnnd groſſe miferia 
erleiden muͤſſen / Von dannen ſeind wir kommen / 
zu einem ſuͤſſen See / da wir ons mit Vitalien bey 
den Caſaniſchen Tatern / die ſich vber die Volga 
geſetzt auß der Noſtau / von dem Moſcowiter abe 
gefallen / vnd inn das Tuͤrckiſche vnd San 

gelauf⸗ 


Weg auß Polen gen ö 
gelauffen / gekaufft haben / Den morgen darna 
haben wir die Roſs bey einem guten See getren⸗ 
cket / vnd ſeind von da geritten inn das Tuͤrckiſche 
vnd Tateriſche leger / welche vns begegnet fein im 
erſten nachtleger / nach dem ſie von Aſtracam ſind 
abgezogen. Diß volck hat der Tuͤrckiſche Keifer 
Soldan Selin auß Conſtantinopel abgefertigt / 
zu waſſer vnnd zu lande / wider den Großfuͤrſten 
auß der Moskau / den 20. Marti / im 36. jar / 
welchs volck geweſt z5000. Slawiaken / das iſt / 
Soldner / die der Tuͤrckiſch keiſer beſoldet zu roſs / 
vñ 3000. Janizarn zu fuſs. Der Tire hat auch 
befolhen gehabt dem Tateriſchen Przekopiſchen 
Keifer Dautlergeri gnant / mit allen Hoꝛden ſich 
zu rüſten / vñ mit ſampt dem Tuͤrckiſchẽ volck für 

Aſtracam zuziehen / des Tateriſchen ſoll geweſen 
fein 80000. mai, Derſelb tateriſch keiſer Daut⸗ 
lergeri / hat mit ſich gehabt 4. Soͤn / der elteſte hat 
geheiſſen Nachmetgerli / der vngefehꝛ voꝛ 4. jaren 
in Vngern mit dem Tuͤrcken iff geweſen / Der ane 
der Allegeri / Der dꝛitte Kazetgerli / Der vierdte 
Saditgerli. Diſen Saditgerli / haben die wilden 
Nohaniſchen Tatern zuuoꝛgemelten / bor eine ſar 
zu einem Devin angenom̃en / derſelben ſollen ps 
TEN ein / 

ſein / das fie alle tag oo oo. ſtarck zu Roſs fertig 
koͤnnen fein. Vber das Tuͤrckiſche reyſige Volck / 
hat der Tuͤrck zu einem oberſtẽ gemacht den Kafe 
ſenbaſſa / den Kaffniſchen Billerbegk / neben dem 
Kaſſenbaſſa hat er 6. Sanziaken geſchickt / dꝛey 
Vrumeliſche / dꝛey Anatoliſche / den erſten Vrume 
liſchen hat man genant Janizebegk / der ein Sane 
ziack von Saliſtria geweſt iſt / den andern Ach⸗ 
metbeck Sanziack von Niegebelin / den dꝛittẽ Al⸗ 
libegk von Conſtendil Ranſiack. Vber die drey 
tauſent Janizern / die zu fuſs mit roꝛen geweſt / iſt 
jr oberſter Capitein Weliack Sager Dtziboſſa. 
Groß geſchuͤtz haben die Tuͤrcken nit mehꝛ ges 
habt / deñ nur so. Falkenetlein / vnnd zwo Maur⸗ 
bꝛecher / fuͤr welchen zwey ſtuͤcken gezogen haben 
zehen par / auch zu zeiten zwoͤlff par Cameln / die 
Tatern haben bey ihnen. gehabt zwoͤlff Falkenet⸗ 
lein vnd ein groß fick. Vber die Tatern ſeind Oz 
berſten geweſt Knieſs Sulaſsbeck Knieſs Azli 
Srinski vnd Muſtapha / des Tartariſchen Arie 
ſers Rath / die dꝛey pflagen / wenn es von noͤten / 
die Tatern inn ein Schlachtoꝛdnung zu oꝛdnen / 
Das Tuͤrckiſche Heer / nach dem es von Gore 
ſtantinopel iſt außgezogen / hat ſichs bald zu 
D Kai 

Czachzi bey der Walachiſchen Grentz vber die 
Thonau geſetzt / vnd ſtets inn wuͤſten feldern / biß 
zu dem fluſs Dniper gezogen / Von Dniper het⸗ 
ten ſie den geraden weg durch die Przekepiſche 
heude / auff Aſtracam ziehẽ ſollen / Aber der Tare 
tariſche Keiſer / ob er gleich des Tuͤrckiſchen vn⸗ 
terthan iſt / hat ſie nicht wöllen durchlaſſen / dar⸗ 
umb haben ſte muͤſſen zu ruck zu den a ſchen 
auch Weiſſenburgiſchen Sanziak ſchicken / der 
hat jhnen einen Tatern / mit namen Sichoza / der 
etlich hundert Pferdt vnter jhm gehabt / zugeben / 
vnnd ſieals ſie ſich vber den Oniper bey Ketzkau 
hetten vbergeſchwem̃et / biß zu dem fluſs Tanais 
gefuͤret hat / alls inn wuͤſten feldern / alſo das die 
Zürefen die pꝛouiant / die fie gen Aſtracam / auff 
Cameln / Mauleſeln vnnd Roſſen auffgeladen / 
ehe fie gen Azak kom̃en / ver zeret haben / zu Oſaw 
oder Azak haben ſie nicht fo vil Prouiant / als fie 
bedoꝛfft / bekommen mögen / ehe fie aber gen Aſack 
kom̃en / haben ſie etlich mal ſchwemmen muͤſſen 
vber viel fluͤſs vnd Seewaſſer / Allda zu Aſak iſt 
der Tatern hauff zu den Tuͤrcken kommen / nach 
dem fie allda zehen tag mit ihren Roſſen geruhet / 
haben ſie auff die ſelben / auch auff die se id 0 

| aul⸗ 

Mauleſel Prouiant geladen / vnnd ſeind zugleich 
die Tuͤrcken vnd Tatern auff Aſtracam gereyſet. 
Dieſer Soldan Selin Tuͤrckiſcher Keiſer / 

hat im Monat Apiil / ein Armaden zu waſſer abe 
gefertiget / von yoo. Galleen ound Boͤthen / auff 
welchen geweſt ſein fuͤnfftauſent Janizern mit 
langen rohꝛen / vnd dꝛeytauſent Poßleut / welche 
auff den Galleen gearbeytet haben / Ir Capitan 
hat geheiſſen Muſrolei / ein beruͤm̃ter Tuͤrckiſcher 
Held / Auff diſen Galleen iſt ein groſſer vberfluſs 
von Prouiant geweſen / welchen man dem Reyſi⸗ 
gen zeug auff Aſtracam nachgefuͤrt / auff denen 
haben fie auch mancherley Inſtrument gehabt / 
damit ſie den berg Perenteka hetten durchgraben 
ſollen / welcher berg liget zwiſchen dem fluſs Ta⸗ 
nai vnnd dem fluſs Volga / wird auff Tuͤrckiſch 
genent Edilſen / der berg aber Blech warherſee / 
Muſcowiteriſch Perenteka / auff teutſch Schlep⸗ 
penberg / darumb das die Muſcowiteriſche Koſa⸗ 
ken pflegen jre ſchiff vnd boͤthen / vber den berg zu⸗ 
ſchleppen / von dem fluſs Volga / zu dem fluſs Ta 
nais / die hoͤhe des bergs zwiſchen den waſſern / iſt 
vierthalb groſſe meylen auff beyden ſeyten / das iſt 
berg auff vnd ein / alſo wo er am nidꝛigiſten iſt / iſt 
iii er ſiben 

er ſiben meilen hoch / Von Aſack find die Tuͤrcken 
zu dem bergwaſſer aufgefaren zwen monat lang / 
wie fic nun vnter den berg kommen / haben fie ihre 
waltzen genommen / auff welchen ſie die Galleen / 
mit dem was darauff geweſen / vber den berg wal⸗ 
tzen / vnd zu land hetten foꝛtbꝛingen ſollen / in dem 
werden die Tuͤrcken von etlich hundert Noſcowi⸗ 
ter vber fallen / ſehꝛ beſchediget vnd zuſtrewt / das 
die vbꝛigen kaum dauon kommen / welcher fo wee 
nig worden iſt / das ihr von Sooo. kaum ꝛoo.da⸗ 
uon kommen ſeind / Die Tuͤrcken haben jnen fuͤr⸗ 
geſetzt gehabt / das / wo ſie das ſchiff vber den berg 
gebꝛacht hetten / ſo hetten ſie woͤllen den berg von 
jener ſeiten von der Volga / anheben durchzugra⸗ 
ben / vnd die Volga in die Tanain zubꝛingen / wel⸗ 
ches ſie nimmermehꝛ enden koͤnnen / Aber nach 
dem abſchꝛecken / ſeind ſie wider zu ruck mit jhren 
ſchiffen / gegen Azak gezogen / die Moſcowitiſchen 
koſaken / welcher vngefehꝛlich fuͤnffzehenhundert / 
ſind jnen auf kleinen ſchifflein ſtets nachgefaren / 
offtmals lermen gemacht / ſchadẽ gethan / auch zu 
zeiten auß dem roͤꝛichten / fom vnnd hinden ange⸗ 
griffen. Auch nach dem wir den c. ſeptembꝛis v⸗ 
ber den arm Dunitz des fluſs 88 
Cele 

dieſelben Koſaken noch alda geweſen / nit weit von 
dem Tuͤrckiſchen ſchloſs Azak / die wir aber nit ge⸗ 
kent haben / ſondern gedacht es weren die vnſern / 
das iſt / Tatern oder Tuͤrcken / haben jhnen zuge⸗ 
ſchꝛien / vnd gelt geboten / endlich aber haben ſie vn 
ſere fuͤrer erkant / drumb haben wir ons wol fürs 
ſehen muͤſſen / Es iſt auch vnſer fuͤrer einer fo keck 
geweſen / das er neben dem fluſs hinauff gerennet 
vnd geſehen / ob der Moſcowiter vil weren / wie er 
nun merckt / das ihr mehꝛ denn der onfern / da ha» 
ben wir ons bald von dannen gemacht / fie aber 
vns nachgejaget / vnd hetten ous bald ereylet / deñ 
wir hatten mide Roſs / So ſeind auch neben dem 
waſſer die wege alſo moſicht / die man nicht vmb⸗ 
ziehen kan / das vnſere Roſs ober die knie ſtets 
eingefallen / ſie haben aber eudtlich von ons ge⸗ 
laſſen / vnnd die Tuͤrckiſche Galleen zum letzten 
mal zwey mal von Wal angegrieffen / viel Tuͤr⸗ 
cken erſchlagen / viel auß den Rohren beſche⸗ 
diget / vnnd gar biß an das Schloſs nachgeey⸗ 
let / Der oberſte Hauptmann ober die Janizern 
Muſerbei / wie er zum Schloſs Azak kommen / 
hat er die Maurbꝛecher / vnnd das ander geſchuͤtz 
von den Galleẽ abnemẽ laſſen / auch das puluer / 

welches 

welches ober die 150. zentner geweſt / diß puluer 
iſt den letzten Septembꝛis von einem heußlein / 
welches gebꝛennet / angangen / an menſchen vnnd 
am Schloſs groſſen ſchaden gethan / vnd iſt alſo 
zu grund außgetilget / was ſich diß mal von Tuͤr⸗ 
ckiſchen zu waſſer geruͤſtet hat / Die Moſcowiti⸗ 
ſchen Koſaken / welche zu waſſer dem Tuͤrcken 
nachgeuolget ſein geweſen / haben / wie ſie zu ruck 
waſſer auffgefaren / hinder den Tatern vnd Tuͤr⸗ 
cken / das graf angezuͤndet / auch wo See vnnd 
bꝛunnen geweſt / da haben fie zu rings vmbher ges 
böfert vnd gebꝛennet / vnd das darumb / das allda 
die Tuͤrcken vnnd Tatern im wider zuruck ziehen 
nit foꝛt kommen koͤndten / Zum andern / das man 
jnen weder vom Schloſs Azak / oder irgend einer 
Tartariſchen Hoꝛden kein Prouiant noch not⸗ 
turfft zufuͤren koͤnte. Der reyſige Tuͤrckiſche vnd 
Tatariſche hauffen / die in den wuͤſten Feldern ge⸗ 
zogen / ſeind zwar den J. Septembꝛis für das A⸗ 
ſtrachaniſche Schloſs kommen / aber zu demſel⸗ 
ben keinen nahen zutritt haben moͤgen / von wegen 
des groſſen fluſſes Volga / der das Schloſs vmb⸗ 
floſſen hat / ſo war auch das Schloſs mit geſchuͤtz 
wol verſehen / vnd auch ſonſt wol e e 

haben ſich die Tuͤrcken gelegert / aber inn gantzen 
acht tagen nichts angefangen / vnnd wie fic am fie 
cherſten geweſen / vnnd keines feindes befoͤichtet / 
feind den 32. Septembꝛis die Moſcowiter ſechs 
tauſent ſtarck hinauß auff ſchiffen / boͤthen / Gal⸗ 
leen gefallen / welcher Oberſter iſt geweſen Se⸗ 
reberitz ein Moſcowiteriſcher hauptman / die Tuͤr 
cken vnd Tatern in jrem leger / che es tag woꝛden / 
vber fallen / einen groſſen ſchaden gethan / vnd mit 
gewapneter hand wider inn das Schloſs dauon 
kommen. 

Nach dem ſie die Tuͤrcken vnnd Tatern alſo 
vberfallen / auch gewiß gewuſſt / das das Fuß⸗ 
uolck / Armada / geſchuͤtz / vnnd anderer zeug / das 
die Tanais hinauff von den Tuͤrcken gefuͤret 
ward / damit man das ſchloſs hette ſtuͤrmen vnd 
erobern ſollen / nicht nachkommen wuͤrde / ſon⸗ 
dern ſchon vmbkommen were / auch das ſie geſe⸗ 
hen / das groſſer mangel an pꝛouiant geweſen / ha⸗ 
ben die Tuͤrcken vnnd Tatern anheben zu zagen / 
vnnd den 6. Septembꝛis von der belegerung des 
Schloſs gelaſſen / weren auch gar bald dauon zu 
ruck gezogen / wenn ſie die Tatern nicht vberredt 

hetten / das man das ſchloſs auffs new belegern / 
| E vnd 

vnnd das alte Schloſs Aſtracam / welches zwo 
meil vberhalb dem waſſer ligt / von news zu baw⸗ 
en anheben ſolten / Allda haben ſich etlich tauſent 

Tatern vber das waſſer / in die Noſeau gemacht / 
pꝛoulant zu holen / aber iſt keiner zu rack kom̃en / 
fonder ſeind allda alle von den Moſcowitern er⸗ 
leget woꝛden. | 

Die Tuͤrcken vnd Tatern / nach dem fie zum 
andern mal für Aſtratam eilff tag gelegen / vnnd 
das alte Schloſs mit reiſig auff erden erbawet / 
da hat jhnen pꝛouiant gemangelt / haben alfo von 
der belegerung muͤſſen ablaſſen / vnnd das / was 
Fic am alten ſchloſs gebawet / anzuͤnden muͤſſen / 
ſeind endtlich mit groſſem klagen / heulen / ſchand / 
ſpott vnd hon / auch ſchaden / den 27. Septembꝛis 
abgezogen / vnnd die gantzen zwey vnnd zweintzig 
tag / welche ſie dafuͤr gelegen / nichts außgericht / 
denn das ſie etliche heuſer voꝛ Aſtracam / vnd das 
. ie ſelbeſt gebawet / ange zuͤndet 

aben. | 

Wie ſie zu ruck fein gezogen / ſeind wir den ane 
dern tag zu jhnen kommen / allda hat der Tuͤrcki⸗ 
ſche Czaus / welcher mit mir gereyſet / die bꝛiefe 
dem groſſen Tateriſchen Keiſer / vnd dem an 
en 

ſchen Billerbeck vberantwoꝛtet / Des moꝛgens 
fruͤe / ehe es tag geweſt / hat man fuͤr des Oberſten 
gezelt in die trometen geſtoſſen / nach welchem tro⸗ 
meten ſeind die Camel vnnd wagen zuuoꝛangan⸗ 
gen / Wie es aber nur ein wenig getaget / hat man 
wider auff Tuͤrckiſchen Sturmen geblaſen / vnd 
Heerpauken geſchlagen / Nach dem hat ſich der 
gantze te geruͤret / vnnd daruon gemacht / Zum 
erſten find gezogen dit Spahi / das find die Sold⸗ 
ner / oder Edelleut / ein zimlich groſſer hauff / hin⸗ 
der jhnen das geſchuͤtz mit aller zugehoͤꝛung / das 
iſt die gantze Artheraley / diß alles haben Camel 
gezogen / auff den ſeiten ſind on alle oꝛdnung gan⸗ 
gen Camel / Mauleſel vnnd Pferde / auff welchen 
man die pꝛouiant gefuͤrt hat / Darnach die Jani⸗ 
zern mit langen roren / etlich zu Roſs / etlich zu 
fuß / Hinder den Janizern / die Huſaken mit boͤ⸗ 
gen / die haben oder Rolpaken oder huͤtte halb mit 
golde ein ſpanne hoch gehefftet / das ander oberſte 
teil iſt ein weiſſer filtz / inder den Huſaken iſt der 
Billerbeg ſelber gerittẽ / voꝛ jnen hat man bey zo. 
ſchoͤner vnd koͤſtlicher gezierter roſs an der hand 
gefuͤret / Nach den Roſſen find geritten alle San⸗ 
diaken / die oben gefchrichen ſein / hinder jnen felbft 

E if erygener 

cygener perſon / zu nechſt / treget man an ſtadt eis 
nes fenleins oder feldzeichens / ein weiſſen Roſs⸗ 
ſchwantz mit ſchoͤner arbeit gezieret / Auch andere 
fehr groſſe dꝛey fahnen / von rotem karteken / bey 
einem jedlichen mag geweſt ſein hundert elen / ſind 
aber vmb die ſtangen gewunden geweſen / welche 
man nimmer dai nur in der ſchlacht fliegen leſſt / 
Dieſe ihre fenlein haben zu oberſt kein eiſen / nur 
ein groß hertz von gold gemacht / am hertzen hen⸗ 
gen zimliche ſecklein von guͤldenem ſtuͤck / in denen 
iſt auff papir geſchueben / jr geſetz von Machomet 
ihnen vbergeben / Wenn fie nun mit dem feind ein 
ſchlacht woͤllen thun / ſo laſſen ſie die fahnen flie⸗ 
gen / auff das ein jeder / der fie vnnd ihr geſchꝛieben 
geſetz ſihet / einen hals vmb den Machometiſchen 
glauben zugeben / nicht ſpare / Die fahnen fuͤren 
des oberſten Czauſen / mit einem roten ſcharlack 
oder tuch / vber vnd vnter den armen zugeguͤrtet / 
hinder denen ſeind gegangen Trometer mit Heer⸗ 
pauken / Nach denen wider eine fahne einer ande⸗ 
ren farbe / hinder den fahnen ein groſſer hauff 

Spahi oder Edelleut. Die Czauſen des Ober⸗ 
ſten find vmbgeritten / vnd gewehꝛet / das man nit 
zu nahe an den Oberſten reitte / auch nicht zu dem 

fahnen 

fahnen da das gefeß hanget / Die andern hauffen 
ſeind one oꝛdnung / ſelzo foꝛn / jetzo hinden / ſetzo an 
der mitte geritten / Wenn fic auff das nachtleger 
kommen / ſo geben alle Zanziaken vnnd Spahi / 
dem Oberſten das geleit / biß inn ſein gezelt / allda 
fie von Roſſen ſteigen / vnd dem Oberſten cin wee 
nig den kopff zuneygen / Auch pflegen ſie alle a⸗ 
bend / weñ es beginnet finſter zu werden / dꝛey mal 
zuſchꝛeyen / Hallahei / das iſt / Gott erbarme dich 
vnſer / Nach dem wird es fo (till im leger / das / 
wenn man gleich an das ſelbe keme / ſo wuͤrd man 
doch niemands hoͤꝛen / hat einer mit dem andern 
zu reden / ſo muß er es jm mehlich einraunen / auch 
auch alle fewer außleſchen / die Roſs / ſo auff dem 
graß geweſen ſein / bey nacht beſchicken / vnnd ſie 
feſt anbinden / Hat auch einer rumoꝛiſche pferd / 
ſo muß er fie mit den fuͤſſen zuſammen ſpannen / 
vnd ſo weit von einander binden / das ſie nicht zu⸗ 
ſammen riechen oder ſchnarchen koͤnnen / Iſt ei⸗ 
ner des vermoͤgens geweſen / das er ſeinen Roſſen 
gerſten oder habern hat koͤnnen geben / ſo haben fie 
alle in einer ſtunde jnen das futter muͤſſen geben / 
Sie haben keine Wagenburg deñ vmb den Ober⸗ 
ſten ſelbſt gehabt / aber wenn fie ſich des feindes 

foͤꝛchten / ſo vmbſetzen fie ſich mit Cameln / Ir gee 
ſchuͤtz iſt gemeiniglich zimlich weit vom oberſten / 
fonder bey den Janitzern / aber ſehꝛ vnoꝛdenlich / 
Hinder dem oberſten Quartiermeiſter fuͤrt man 
auch cin fenlein von einem Roſsſchwantz / wie bey 
dem oberſten / Dieſer wenn er auff die ſtell des la⸗ 
gers kom̃et / ſo ſteckt er den fahnen ein / wo der O⸗ 
berſte fein gezelt haben ſoll / die andern legen ſich 
herumb nach ihrem gefallen / doch wens einer ha⸗ 
ben mag / zu nechſt einem waſſer. 

Der Tartariſche Keiſer mit ſeinem Son / iſt 
alſo von Aſtracam abgezogen / Der elteſt Son 
Machmetgerli iſt dem Tuͤrckẽ joooo. ſtarck nach⸗ 
gezogen / Der ander ſein Son Alligerli / hat pfle⸗ 
gen zuuoꝛan zuziehen / mit dꝛeyzehentauſent / Kae 
zetgerli iſt bey des Vatern volck / allweg ein halbe 
mehl fuͤr dem Tuͤrckiſchen Heer gezogen / Sadit⸗ 
gerli mit dꝛeyſigtauſent Nohaiſcher Tatern / hette 
den rechten fluͤgel. N 

Knieſs Azli Serinski / mit ſeinem ſon Dtzia⸗ 
lar / hat jnne gehabt den lincken fluͤgel / der pfleget 
vnter feinem befelh zuhaben / etlich yoo. Tatern. 

Knieſs Saller ſbegk / iſt ein Oberſter des Ta⸗ 
teriſchen Heers / der ordnet das volck zur ſchlacht 
a mit 

mit dem Muſtapha des Caters Rath / auch oꝛd⸗ 
net er die / fo auff den Tateriſchen Keifer warten / 
Der Tater zeucht allwege ſelbeſt ein halbe meyl 
wegs voꝛ den Tuͤrcken / Wenn er ſoll auff ſein / ſo 
ſchlegt man ſchꝛ inn ein Tuͤrckiſche dꝛummel / als 
deñ ruſtet man ſich / Darnach in einer ſtund bleſt 
man inn ein Moſcowitiſche trommet / wie da hie⸗ 
uoꝛ gemeldet / bald hernach ſetzen ſie ſich auff die 
Rofs / vnnd reiten zu den fahnen / welcher vier 
ſeind / Der Tater hat auch ein ſolchen roten fah⸗ 
nen wieder Tuͤrck / mit einem groſſen hertz vnnd 
ſecklein / darinn ihr Geſetz von Machometh ge⸗ 
ſchꝛieben / Denn ſie halten einen glauben mit dem 
Tuͤrcken / Den fahnen helt man ſtets inns Ta⸗ 
tern Gezelt / welchen / wenn man ihn außtregt / 
fo folget ihm der Tater nach / vnnd ſetzt fich auffs 
Roſs / wenn er zeucht / fo folgen ihm feine Gone 
zu nechſt nach / vnnd zwiſchen jnnen iſt der fahne 
mit dem Geſetz / welcher vmbwunden iſt / vnnd 
wird nicht auffgethan / nur zum ernſt vnnd zur 
noth / Für feinem hauffen faret man auch vier 
Fahnen / Einen von rothem vnnd gehlen / den 
anderen von rothen vnnd weiſſen / den dꝛit⸗ 
ten gar von weiſſem Karteken / Aber ir 

at 

hat dꝛey grüne zipfel / vnnd oben iſt ein ſchwartzer 
Roſs ſchwantz / vnnd das iſt das feldzeichen / das 
man bey dem Tateriſchen Keiſer tregt / Die viert 
fahne iſt gar von rothem karteken / mit einem guͤl⸗ 
den apffel / darauff iſt durchauß mit guͤldener A⸗ 
rabiſcher ſchꝛifft / ſiin name vnd reimen gegraben / 
vnnd das ſeind ſeine eygene fahnen / vnter den er 
auch inn der feind Lender zeucht / Auch fuͤret man 
bey dem ſelben Tartariſchen Keiſer bey fuͤnffze⸗ 
hen Roſs an der hand / inn ſchoͤner Jarzakin / das 
iſt / Tartariſchen ſetteln / Nach dem Keifer zeucht 
ein groſſer hauff Tatern / ein jeder hat an der hand 
zu fuͤnff auch ſechs Roſſen / an des erſten Roſſes / 
(auff welchem ein jeder Tater reitet) ſchwantz iſt 
das ander / vñ alſo nach einander mit den zeumen 
angebunden / Nach dem hauffen fuͤret man zehen 
Falkenetlein / mit aller zugehoͤꝛung / bey dem ge⸗ 
(Hit gehen zu fuſs etlich hundert ſchuͤtzen / ſeind 
alle Petaharſche vnd Eircafifche Tatern / die has 
ben nur von dꝛey jaren her ſchieſſen gelernet / hin⸗ 
der denen folgen endlich die wagen / in welchen al⸗ 
les Camel ziehen / vnnd hat ein jeder wagen nur 
zwey reder / Die andern hauffen der Tatern / zie⸗ 
hen nach den ſeiten / auch hinden vnd aan 
nden 

hinden zu ein wenig / nach der ſeiten ſeind ir ſo viel 
geweſen / das ſie ein groß feld bedecket / das man 
fie auch / wenn man gleich auff einer Magilacdas 
iſt / auff einem hohen geſchuͤtten Berge / das iſt 
als ein hauß hoch / darunter groſſe Herꝛen auff 
Heidniſcher art begraben ligen) geweſen / ſie nicht 
hette vberſehen koͤnnen / Dann ſie haben nit fo vil 
Leut bey jnen / als fie Roſs haben / Darnach trei⸗ 
ben ſie ein groß geſtuͤt von Roſſen mit ſich / von 

wegen der milch / damit fie fich nehꝛen / alſo das 
ſelten ein Murſa oder Here iſt / der nicht ein feld 
Pferd fuͤnfftzig / auch hundert / ja zweyhundert / 
vnd mehꝛ hat / durch welchs denn der hauffen ſehꝛ 

groß anzuſehen. i 

Des Tatern ſoͤne alle / haben ein jeder ein be⸗ 
fonder fel dzeichen / Auch fuͤret man einen Roſs⸗ 
ſchwantz inn einem jeden hauffen / ein jeder iſt fore 
derlicher farb / ſie ziehen unter einander ohn alle 
oꝛdnung / wo einer will / da mag er reiten / iſt ein 
vbel geruͤſtet Volck / haben auch nicht alle / vnnd 
kaum die helfft boͤgen vnnd pfeylen / keine pantzer / 
viel weniger harniſch / fondern ſchleppen ſich mit 
Ihren ſchoꝛmengen / das iſt / groben weiſſen roͤcken 
daher / wer keine wehꝛe hat / der bindt e 5 W 
| | ein 

ein pferd oder kobelknochen an die ſeiten / mit dem 
zeucht er daher / Sie ernehꝛen ſich nichts anders 
denn mit plündern der frembden Leut / nur mit he 
rer ſchwindigkeit im ziehen / Darnach koͤnnen fie 
groſſe not außſtehen / alſo das ſie koͤnnen dꝛey tag 
one waſſer vnnd eſſen außtauren / fuͤr ſich ſelbeſt 
vnd ihre Roſs / wenn fie in der not nur das graß / 
auff welchem der taw noch liget / befreſſen / ſo koͤn⸗ 
nen ſie / wenn ſie gleich in der feinde lender / in vier 
vnd zweintzig ſtunde ſechtzehen meylen / mit jhrem 
groſſen hauffen volbꝛingen / vnd woltauren. 
Ein ſeder Tater / auch wenn er gleich ein groß 
fer Herr iſt / fuͤret an der hand viel Roſs / wie oben 
gefchtieben / Wann eines muͤde iſt woꝛden / ſo etzt 
er ſich auff das ander / will es ſchwach werden / ſo 
leſſt er es auch gar ligen / iſt es aber was feiſt / fo 
ſchneydet er jhm die kele ab / vnnd zurtheylen das 
fleiſch / vnnd reiſſen es vnter ein ander auß / wie 
die hunde. Wie ich bey ihnen geweſen bin / da hab 
ich bey ihrem Keifer den erſten Octobꝛis audientz 
gehabt / vnnd Koͤnigklicher Mayeſtat befelch 
außgericht / Auff den moꝛgen ſeind ſie auffgewe⸗ 
ſen / haben gantzer dꝛey tag kein waſſer gehabt / am 
dritten tag ſeind fie nach der Sonnen vntergang 
l zu ei⸗ 

zu einem gefalßenen See kommen / Die Tatern 
haben ſich an der einen ſeiten / vnd die Türcken an 
der andern ſeiten / des Sees gelagert / alſo das ſie 
He waſſer auß dem See ſchier gar außgeſoffen 
aben. | 
Den vierdten Oetober feind fie auffgeweſen / 
ohne waſſer gezogen / aber den fuͤnfften tag / auff 
ein gut nachtleger kommen / zu einem guten waſ⸗ 
ſer zwiſchen zweyen Seen / welche man Burra 
Koßhama nennet / allda heben ſich an die groſſen 
vnd wuͤſten Mazeriſchen felder / auß welchen die 
jetzigen Vngern ihren vrſpꝛung haben ſollen / In 
dieſen feldern / haben ſie inn groſſem ellend ziehen 
muͤſſen / Denn die Moſcowiter haben zu foꝛn 
das graß angezuͤndet / vnd alles abgebꝛandt / So 
hat auch der oberſte Nohaiſche Tater / welcher 
die Tuͤrcken nach feinem gefallen gefuͤret / mit 
dem Tateriſchen Keiſer / dieſe heimliche beredung 
gehabt / das er mit den Tuͤrcken reden ſolte / das 
fie jren Oberſten wolten dahin vermoͤgen / im zu⸗ 
folgen / Er wolte den Oberſten ſampt feinen Tuͤr⸗ 
cken / in gutem wege / vñ ſolchen feldern / da waſſer 
vnd wild zur narung gehoͤꝛig / gnugſam were / fuͤ⸗ 
ren / ſolte auch nit meh: von Aſtracam auff Adak / 
F i denn 

denn ein vier tagreiſe auß dem wege ſein. Es iſt 
aber alles ein betrug geweſen / Denn ſie auff ſol⸗ 
chem wege vnter zeiten in fuͤnff tagen kein waſſer 
gehabt / das alſo die Tuͤrcken ond Ihre Roſs zum 
erſten muͤde vñ math woꝛden / darnach gar vmb⸗ 
gefallen / vnnd geſtoꝛben / vnnd der Tuͤrcken ſelbſt 
wenig dauon kommen / Die Tatern haben auch 
vil Tuͤrcken ſelbſt angriffen / beraubt vnd erſchla⸗ 
gen / viel ſeind auß hunger ound durſt alſo vers 
ſchmacht / das fie ſterben muſſten / Die Roſſe / die 
den Tuͤrcken ſeind müde worden / haben die No⸗ 
hayſchen Tatern genommen / gemach hindennach 
getrieben / bey der nacht auff dem taw gewendet) 
die Tuͤrcken aber haben ihre Ros zu nacht inns 
graß vnd taw nicht treiben doͤꝛffen / denn die Tas 
tern haben inen die ſelbe geſtolen / vnd zu nacht in 
die wuͤſten felder getrieben / Darumb haben die 
Tuͤrcken jre Roſs vor jren gezelten halten / vnd fie 
bey tag treiben / vnnd das duͤrꝛe graß zubereiten 
muͤſſen / Die Tuͤrcken haben inn die Mazeriſche 
felder kein luſt gehabt / darumb das ſie gehoͤꝛet / 
das inn denſelben feldern groß Schlangen / vnnd 
ſonſt allerley vngezifer vil fein ſolt / Aber die Ta⸗ 
tern haben ihnen das fein koͤnnen auß reden / das 

| zu der 

zu der ſelben zeit der Winter vnd die kelte voꝛhan⸗ 
den / da denn das vngezifer alles in die erden kruͤ⸗ 
che / Aber da wir ſeind dahin kommen / haben wir 
des erſchꝛecklichen viel antroffen / etlich ſo dick als 
eines Mannes ſchenckel / ſeind auch vberauß ſehꝛ 
lang geweſen / allda an etlichen oꝛten / ſonderlich 
da es ein wenig modꝛich oder moſig geweſt / da ha⸗ 
ben wir der Schlangen ſo vil geſehen / das ſich zu 
verwundern / ſie haben fo dick im graß obereinan- 
der gelegen / das man es dafuͤr angeſehen / als we⸗ 
re es mit einem weiſſen tuch vberzogen geweſen. 
Die Tatern haben alle nachtleger vil groſſer vnd 
erſchꝛoͤcklicher ſchlangen erſchlagen / Das haben 
mir die Tatern auch geſagt / das man inn den fel⸗ 
dern auch mit viel hundert Roſſen / nit ſicher zie⸗ 
hen kan / Ob man gleich fuͤr den wilden Nohani⸗ 
ſchen Tatern ſicher were / ſo kuͤndt man doch von 
wegen DIE vnge zifers nicht durchkommen / Die 
Tatern / wenn ſie von kurtzweil oder wildpꝛet we⸗ 
gen / in die felder auff die jagten mit ſren bögen die 
wilden thier zu ſchieſſen ziehen / ſo ſeind ihr etlich 
hundert zu Roſs / wo ſie die nacht ligen ſollen / 
zuͤnden ſie das graß an / alſo was von Natern 

vnd Schlangen nicht in die erden kan / wird vom 
9 F tii fewer 

fewer verbꝛandt / inn dieſen feldern haben wir ons 
terzeit in fuͤnff tagen kein waſſer gehabt. 

Den 7. Octobꝛis ſeind wir bey den Mazeri⸗ 
ſchen Magilen on waſſer geweſen / allda noch ge⸗ 
meur von ziegel verhanden / da zuuoꝛ Heidniſche 
Mazeriſche kirchen geweſen / allda iſt der wilden 
thier viel / als wilde Roſs / Schwein / Hirſch / Re⸗ 
he te. wie wir dꝛey tag on waſſer find geweſen / ſind 
wir den dꝛitten tag zu einem truckenen pitok oder 
ſtrome kommen / da für zeiten ein fluſs geweſen / 
aber den tag ehe wir dahin kommen / ſeind den 
Tuͤrcken viel Roſs vnter wegen blieben / auch viel 
Tuͤrcken ſelbeſt durſts geſtoꝛben / Allda iſt ein ge⸗ 
mawerte Kirchen von ziegeln / die Tatern ſagten 
es were daſelbſt Tamerlanus begraben / allda 
ſeind dꝛey gute bꝛunnen / aber nicht groß / von de⸗ 
nen haben die Nohaiſchen Tatern gewuſſt / dar⸗ 
umb fie zuuoꝛnan geeylet / vnnd das waſſer faſt 
gar / ehe wir mit dem hauffen hinach kom̃en / auß⸗ 
geſoffen / zu dem vbꝛigen waſſer auch ſich ſehꝛ ge⸗ 
dꝛungen / auch Tuͤrcken vnd Tatern daruͤber vn⸗ 
einig woꝛden / Darnach hat man muͤſſen mit den 
henden nach waſſer graben / vnd damit ſich vñ jre 
roſs cin wenig er quicket / doch kaum das dꝛitte vn 
waſſer 

waſſer bekommen / In der nacht ſeind wir auffge⸗ 
weſt / vnnd wider zwen tag on waſſer gereiſet / Am 
dꝛitten tag ſeind wir zu einem geſuͤmpff kommen / 
allda war das waſſer gar bitter / aber auß durſt 
haben es roſs vnd menſchẽ trincken muͤſſen / diſen 
tag hat der Tuͤrckiſche oberſt mir vnd den meinen 
einen hutzucker geſchickt / das waſſer ſuͤß zuma⸗ 
chen / dahin iſt die zeitung kom̃en / das oo. der ans 
ſehlichſten Tuͤrcken / vmbkom̃en ſind / welche von 
einem Tatern verfuͤret geweſen / der hat den Tuͤr⸗ 
cken fuͤrgeben / er wiſſte etlich ſchoͤne vñ gute bꝛun⸗ 
nen / ſie weren aber etwas auß dem weg / da ſie jim 
ein gut geſchenck molten geben / ſo wolt er fic dahin 
fuoͤren / hat alſo von den soo. fo die fuͤrnemſten ges 
weſen / groß gut vnd gelt / ſonderlich aber koͤſtliche 
kleider bekom̃en / Sie in das feld gefuͤret / da er as 
ber kein waſſer hat finden koͤnnen / iſt er auß foꝛcht 
mit liſt von ihnen entlauffen / Sie die Tuͤrcken / 
nach dem ſie keinen fuͤrer gehabt / haben nicht ge⸗ 
wuſſt wo auß oder ein / ſeind alle vmbkommen / 
biß an vier / ſo Camel gehabt / ſind auff denſelben 
ins leger kommen / vnd alles was jnen begegnet / 
wie ſie jrꝛ geritten / von dem Tatern betrogen / vnd 
die andern die nicht Camel gehabt / vmbkommen 
weren / angezeigt / Von dem geſuͤmpff find wir den 


| 

andern tag zu einem flieſſenden See kommen / 
welchen man auff Tuͤrckiſch Bibula Rulanſch 
nennet / das iſt / die vberfurt / die weil auch allda 
gut waſſer geweſt / haben wir mit vnſern Roſſen 
allda ein gantzen tag geruhet / auff den moꝛgen 
gantz fruͤe / biß auf den abend / haben wir kein waſ⸗ 
ſer inn vnſerm Tateriſchen leger gehabt / im Tuͤr⸗ 
ckiſchen leger hat man gruben gemacht / darein 
das waſſer / welches den tag geregnet / gefloſſen 
war / diſen tag haben die Tatern des Feldoberſten 
Caſſa Beſſaus tochter beraubt / vnd erſchlagen / 
diefer hat beſſer bequemligkeit fich brauchen woͤl⸗ 
len / hette auff Azak oder Czote mit viertzig was 
gen vnd ſo viel Jonacken zuuoꝛauß ſich begeben / 
vnnd was von noͤten geweſen einkauffen woͤllen / 
Die Tatern haben alle Tuͤrcken / welche nur ein 
wenig hinderſtellig blieben / oder ja voꝛan haben 
ziehen woͤllen / alle beraubt vnd erſchlagen. Dar⸗ 
umb ich ound Czauß / ob wir wol ehe hetten kom⸗ 
men moͤgen / ſo haben wir doch nit voꝛan geeylet / 
ſonder hunger vnd not im leger leiden muͤſſen / die 
Tuͤrckiſchen Roſs ſeind faſt alle allda geſtoꝛben / 
die vnſern auch / die Tateriſchen ſehꝛ ſchwach vnd 
math geweſen / biß wir zu nacht zu einem See ka⸗ 
men / 

men/allda vnſer Roſs erquicket / auch zwen gan⸗ 
tzer tag ruhen muͤſſen / Allda haben die Tuͤrcken 
einer vom andern das bꝛod gekaufft / Ein kanter 
Daumes bꝛod / das iſt ein wenig mehꝛ denn dich 
vnſer ſtein / ſo bey ꝛ o. pfund machen / vmb 84 gul 
den vngeriſch / jo. erbeßkoͤꝛner vmb ein Aſperlein / 
ein Ryla mehl vmb 20. guͤlden Vngeriſch / welchs 
vngefehꝛ ſo viel iſt / als ein Breßlauiſch metzen / 
Die das bꝛod verkaufft / vnd jnen das gelt haben 
laſſen lieb ſein / ſeind ſchier alle erhungert / Denn 
die Tatern hatten vns fuͤr gewiß zugeſagt / wir 
wuͤrden inn dꝛeyen tagen Adak / da alle notturfft 
verhanden / erreichen / ſeind aber kaum den ſieben⸗ 
den tag dahin kom̃en / wie wir bey demſelben See 
gelegen / haben die Tatern bey ſechtzig Tuͤrckiſche 
Wegen / Camel / vnd Mauleſel / welche etwas da⸗ 
binden geblieben / vnnd die See nit erreichen koͤn⸗ 
nen / angegriffen / gebluͤndert / vnd die Tuͤrcken / ſo 
dabey geweſen erſchlagen / bey dieſem See hat der 
Taterifche keiſer / alle fuͤrneme Tuͤrcken / die noch 
blieben waren / zu gaſt gehabt / vnd wol getractie⸗ 
ret / denn man hat ihm / weil er allda / er 
geweſen / allerley viel notturfft nachgefuͤret / Den 
andern Tuͤrcken allen / die nicht ag ſitzen koͤn⸗ 

i nen / 

nen / denen hat man einem jeden ein biſſen bꝛod gee 
ben / damit er voꝛgegeben / das er alles / was er 
von Proulant im voꝛrath gehabt / vnter ſie ge⸗ 
theylet. Aber diß hat er gethan / das er ſeine Ver⸗ 
retherey damit decken wolt. | 
Bon dem See ſeind wir des andern tages zu 
einem andern flieſſenden See Sas zigziegerlik 
genant / da die Mazariſchen felder ein ende ha⸗ 
ben / kommen / in den feldern ſeind noch viel mau⸗ 
ren verhanden / deren wir teglich viel geſehen / ſind 
zuuoꝛ alle Mazariſche kirchen geweſen / So ſtehn 
auch vberal in feldern / auff den grebern / viel An⸗ 
tiquitates vnnd groſſe Mann / von ſteinen außge⸗ 
hawen / ſeind aber alle mit moß bewachſen. Die 
alten Tatern haben mir geſagt / es ſolten voꝛzei⸗ 
ten allda Chꝛiſten gewonet haben / haben mir as 
ber nit koͤnnen ſagen / ob es Petohoꝛiſche oder Kir 
caſiſche ( die allda mit den wuͤſten feldern gren⸗ 
tzen) Tatern geweſen ſeind. Denn dieſe Tatern 
ſeind Chꝛiſten / vnnd des Reuſſiſchen oder Gries 
chiſchen glauben / Wir ſeind inn voꝛgemelten fel⸗ 

dern / gantzer viertzehen tag gereiſet. 
Dien neuntzehenden Octobꝛis / wie wir auß 
den Mazariſchen feldern kommen / haben wir 
| | das 

das erſte nachtleger kein waſſer gehabt / Dieſe 
nacht hab ich mit des Tateriſchen Keiſers Rath 
einem / ein geſpꝛech von Koͤnigklicher Mayeſtat 
zu Polen gehabt / vnnd mit jhme gehandelt / das 
der Her: Alexander Waditzka / der Mudiſche 
Marſchalck ihrer Mayeſtat Abgeſandter zum 
Tartariſchen Keiſer moͤchte loß werden / Denn 
der iſt von dem Tater bey fuͤnff viertel Jar auff⸗ 
gehalten woꝛden / auß befelh des Tuͤrckiſchen 
Keiſers. 

Auff den morgen den 20. Octobꝛis / haben wir 
vnſer lager gehabt / an einem kleinen fluſs / wel⸗ 
chen man Kugelius nennet / aber ehe wir dahin 
kommen / ſind die vbꝛigen Tuͤrckiſchen Roſs end⸗ 
lich gar müde woꝛden / vnd vmbgefallen / auch vil 
menſchen vnter wegen geſtoꝛben / ſo jem̃erlich / das 
ſie auß hunger vnnd durſt / nit bald haben koͤnnen 
ſterben / vñ gebeten / es woͤlle ſich jemands jrer ere 
barmen / vnd folgents todſchlagen / alſo das auch 
Ons Chꝛiſten jrer erbarmet hat. Dieſen tag iſt ein 
ſolcher groſſer wind geweſen / das das Fußuolck / 
denen die roß muͤde geweſen / vñ geſtoꝛben waren / 
auch die jenige / ſo ſchwache roſs gehabt / vm̃gefal⸗ 
len / das man alſo den tag gar ah af 

f om⸗ 

kommen / welchen tag vil geſtoꝛbene menſchen / die 
voꝛ vns nur ein wenig gezogen / am wege todt ge⸗ 
funden / welcher bey 484. der Roſs aber vil mehr 
geweſen / Weil aber des Tuͤrckiſchen Keiſers vole 
cke nicht in einem hauffen / ſonder die bꝛeite im feld 
gezogen iſt / ſo hab ich nicht alles / wie es zugan⸗ 
gen / ſehen koͤnnen / Nichts deſto weniger aber hab 
ich glaubwirdige kundſchafft / das es bey denſel⸗ 
ben eben alſo ergangen ſey. Dieſen tag nach mit⸗ 
tage iſt ein groſſer kalter regen eingefallen / der 
gantzer dꝛey tag gewehꝛet hat / welcher dem Tuͤr⸗ 
ckiſchen Kriegßuolck follends daruon geholffen / 
Denn die kleider vnd buͤnde find inen alſo durch⸗ 
geregnet / ſo war auch der weg gar tieff / das ſie al⸗ 
fo nit foꝛtgemocht / Ich ſelber / hab auff diſer ellen⸗ 
den reyß / kein groͤſſer not gelitten / hab mir auch 
meh den tod / denn das leben gewuͤnſchet / denn on 
das / das wir hungerig geweſen / ſo ſeind wir von 
der kelte alſo geplaget woꝛden / das wir auch mit 
keiner weiß auß dem duͤrꝛen graß fewer haben 
machen koͤnnen / wenn es auch nur ein wenig len⸗ 

ger geweret / hetten alle auch die mechtigſten muͤſ⸗ 
en vmbkommen / Von dem obgefchriebenen fluſs 
vnd waſſer / ſeind wir inn dꝛeyen tagen gen Azak / 
“iin? 3 denn 

denn der fluſs fellet in Tanain / da das Schloſs 
liget / gezogen. Den letzten tag / wie wir gen Asal 
kommen / ſeind vnterwegen todt geblieben / nur an 
einer ſtraß / da ich mit den Tatern gereyſet / zz. 
perſonen / die in andern wegen todt ſeind blieben / 
hab ich hernach gehoͤꝛet / das derſelben noch ſo viel 
geweſen ſein ſollen. | N th 
oy wiſchen diſem fluſs Kugelius vnd der Tas 
nais / treiben die Nohaiſchen Tatern ihr Vieh in 
die Winterung / auff den Sommer ziehen ſit wi⸗ 
der in die groſſen felder auff die weydung / Gen A⸗ 
za ſeind wir gegen abend den 23. Oetobꝛis kom⸗ 
men / allda haben wir an dem fluſs Tangis muͤſ⸗ 
fen bleiben / denn das Schlofs iſt klein / ſo war es 
auch zum theil / wit oben gemelt / außgebꝛant / all⸗ 
da ſeind wir etliche tag ſtill gelegen / vnnd vns dis 
ctualia einkaufft / daſelbſt ſeind auch etlich Tuͤr⸗ 
cken ankommen / vber welche ſich die Tatern er⸗ 
barmet / vnd fic auff ren Roſſen hinbꝛacht haben / 
etlich die noch gelt gehabt / haben jnen roſs gemie⸗ 
tet / denen hat man eine gruͤtzen gekocht / vnnd Dit? 
bꝛod gegeben / die haben alſo begirig gefreſſen / das 
ihren als bald die koͤpff vnd beuch anhuben zuge⸗ 
ſchwellen / vnnd alle inn der ach Fee aired 

R ii en / 

ben / wie die Hunde / welche nacht ein groſſe kelte 
geweſen / die inen denn auch zum tod geholffen / die 
andern / ſo pberblieben / vnd gelt gehabt / haben ihe 
sen pꝛouiant einkaufft / vielen hat man auch omb 
Gottes willen geben / vnd haben ſich auffs Meer 
geſetzt / auff Raffa zugeſegelt. Den 27. Octobꝛis 
iſt ein groſſer ſturm entſtanden / alle Galleen an 
ſtrand getrieben / ſie vntereinander erſchlagen / 
vnnd was darinnen geweſen / alles erſeufft / ſeind 
nur etlich wenig perfonen in einem kleinen Boͤthe 
dauon kommen. Die bberigen Tuͤrcken / ſo nicht 
vmbkommen / der vngefehꝛ bey zwey tauſent gee 

weſen / ſeind mit dem Baſſa / vund den fuͤnff Zan⸗ 
zlaken zu Azak blieben / vnnd des Tuͤrckiſchen 
Keiſers befelh erwartet / wie fie ſagten / darumb 
das ihnen die Moſcowiter nicht nachſetzten / vnd 
das Schloſs Azak eroberten / Aber wie ich glau⸗ 
be / fo fey diß die vrſach geweſen / das ſich der O⸗ 
berſte Tuͤrckiſche Baſſa gefoͤꝛchtet / dieweil er ein 
ſolch groß Volck verloꝛen hette / der Tuͤrckiſche 
Keifer wurde jm den kopff nemen / denn ob wol ge⸗ 
wiß iſt / das er ſich die Tatern hat verfuͤren / vnd 
vberreden laſſen / ſo hat nichts deſto minder der 
Lateriſche Keifer / alle ſchuld dem Baſſa > 

a 

das von wegen feines vnfleiſſes / vnnd boͤſer oꝛd⸗ 
nung / das volck vmbkommen were / Allda zu He 
dak / nach dem man hat dꝛey tag ſtill gelegen / hat 
ſich der Tatariſche hauff ober das waſſer Tana⸗ 
is / auch der Siliſtriniſche Tuͤrckiſche Zanziak / 
der nur zweintzig tagreyß hat heimgehabt / vber⸗ 
geſchwemmet / vnd daruon gezogen. | 

In der expedition wider den Moſcowiter / ha⸗ 
ben die Tuͤrcken groſſe ſchand eingelegt / groſſen 
ſchaden / ſonderlich im zuruck ziehen / erlitten / ha⸗ 
ben ſich ſehꝛ koͤſtlich außgeruͤſtet / ſchoͤne vnd koͤſt⸗ 
liche roſs gehabt / diß alles verloꝛen / das alſo von 
2 c ooo. zu Roſs / vnnd dꝛeytauſent zu fuß / ſtreit⸗ 
bares vnd wolgeruͤſtes volckes / vngerechnet was 
ſich zu waſſer geruͤſtet hat / vnnd alles vmbkom⸗ 
men / kaum zweytauſent dauon kommen / der 
Tatern ſeind wenig vmbkommen / denn ſie ſeind 
groſſer miſeri gewonet / So waren fic auch baß 
boꝛſehen / haben groſſe hauffen ſtut gehabt / welche 
ſie gemolcken / vnnd ſich von der milch ernehꝛet / 
außgenommen die / welcher etlich jodo. ober den 
fluſs Volga / wie obgeſchꝛieben / bey Aſtratam in 
die Muſta ſich gemacht / vnd vmbkommen fein. 

Von Azak bin ich mit den Tatern wider auff 

Przekop / 


3 Weg auß Polen gen 
Przekop / eben den weg wie zuuot / eilff gantzer tag 
gereiſet / den 8. Nouembꝛis dahin kommen / zwen 
tag allda gewartet. a 

Von dannen bin ich darnach allein mit dem 
Tuͤrckiſchen Szaus / vnnd meiner Geſellſchafft / 
gegen Orzakaw gereyſet / einen tag all da frill ge⸗ 
legen / vnnd einen Tatern mit des Koͤniges Bot⸗ 
ſchafften / der inn der Taterey geweſen / diener / ei⸗ 
nem jeden auff zwey Roſſen mit bꝛiefen auff der 
Poſt an die Koͤnigkliche Mayeſtat / vnnd an die 
Podoliſchen vñ Reuſſiſchen Herin abgefertiget / 
ſie gewarnet / das die Tatern mit groſſem hauffen 
in vnſer land zufallen / willens geweſen / Bin ſel⸗ 
beſt den dutten tag auffgeweſen / darnach in diey⸗ 
en tagen gen Bialgrad oder Weiſſenburg kom⸗ 
men / allda dꝛey tag ſtill gelegen / von dannen auff 
Techmia vnd Jazſti / welches ein Hauptſtadt inn 
der Walachey iſt / durch die Walachey in vnſers 
Nevin land gen Kamenez kommen / darnach auff 
Jaslewitz / Bſtie / Rohatin / Drehebiz / Game 
ber / Lezeiſch / Sandemitz / Raden / Warkez / Bon 
dannen gen Warſchau / mit gnaden Gottes am 
Nun Chꝛiſti geburt des angehenden 15 7 ©. 

oder Reuſſen / bnnd newlich zugecrag⸗ 
nen / auch noch voꝛhabenden wircklichen ſa⸗ 
chen / ein kurtze vermeldunge. 


er As diß bolck bnter die Ceucy 
N welche etwa Scythe Europei genen. 
| IE) net / zurechnen vnnd ſetzen ſeyen / 
OA, bedarff keins zweifels / Von Ihrem 
| weſen aber / religion oder glauben / 
ſitten / gewonheiten / gebꝛeuchen / ound regiment? 
ſeind allerley vermeldunge / anzeigung vnnd ber 
richt voꝛhanden / in dꝛuck außgangen / darauß ein 
jeder / welchem es geliebt / deren dinge ſich zubeler⸗ 
nen hat. Sie haben ein eygene ſpꝛache / ſich mit der 
Wendiſchen etlicher maſſe vergleichende / welche 
mit meinſten theils Griechiſcher art buchſtaben 
geſchꝛieben wird / So iſt auch ihre religion oder 
glauben / mit vielen groben ſuperſtition vermen⸗ 
get vnnd verderbet / Griechſſch / vnnd erkennet die 
Prieſterſchafft bey ihnen / fuͤr ihren Oberſten den 
Patriarchen zu Konſtantinopel, 2 F 
| U 

Auff ein zeit ſeind handlunge fuͤrgenommen 
woꝛden / das ſich dieſes Land vnter den Bapſt zu 
Rom / vund zu der Roͤmiſchen Kirchen begeben 
ſolte / darzu ſie / die Reuſſen / dazumal nit vbel ge⸗ 
heygt geweſen / Es if aber fo vil gelts vnd wahꝛ / 
als nemlich zobel vnd marder / durch den Roͤmi⸗ 
ſchen hofe / von jnen gefoꝛ ert / vnd begert woꝛden / 
das alſo ſie gentzlich abge chꝛeckt / vnd bey jrer ree 
ligion verharꝛet. 

Diſer Landherꝛ / der groſſe Reuſſiſche Fuͤrſt / 
hat feinen ſteten erblichen namen Baſilius / dem 
denn der rechte Tauffname eines jeden regieren⸗ 
den zugeſetzt wird / Hat etliche andere Seythiſche 
voͤlcker / fo Tartari genant / zu Interthanen / et⸗ 
liche zu feinden / mit welchen ſtetige krieg gefuͤret / 
Dieſes ſeind hochfertige / vngeſtuͤme / trutzige leu⸗ 
te / aber jrem Herten vnd Fuͤrſten vberauß vnter⸗ 
thenigklich gehoꝛſam / in aller dienſtbarkeit / auch 
hoͤchſter / vnd faſt vnleidlichen beſchwerung. Lene 
den vnnd gedulden vnwiderſpꝛechlich / auff des 
Groß fuͤrſten beuelh / allen ſchaden an leyb vnnd 
gut / al ſo das ſie nit allein zerhawen / vnd von wil⸗ 
den thieren zuriſſen / ſondern auch durch jrer glie⸗ 
der vom leybe abloͤſunge / bißweylen etliche me 
A na 

nacheinander geſtuͤmmelt / vnnd letzlich ertoͤdtet 
werden. 

Es wird von dem jetzigen Reuſſiſchen Groß⸗ 
fürften geſchꝛieben / das er newlicher welle / einen 
ſeiner Oberſten wider die Tartarn geſchickt / wel⸗ 
cher ein trefflicher Held geweſen fein folle / auch 
zuuoꝛ manchen ſtreit gewonnen / aber als dann 
nichts auß gericht hat / drumb fich der Groß fuͤrſt 
alſo erzuͤrnet / das er befolhen / gedachten Ober⸗ 
ſten nackend auß zuziehen / vnd für einen Beeren 
fuͤren / der in zurelſſen ſolte / welchs auch alsbald 
geſchehen / Der Beer aber hat jn nicht wollen ane 
greiffen / demnach der man das Thier mit ſchle⸗ 
gen reißen vnnd erzuͤrnen muͤſſen / biß er von dem 
Beeren angefallen / vnd zuriſſen worden iſt / dar⸗ 
nach ſeind alle die / ſo demſelben Oberſten mit 
freundſchafft zugethan / klein vnd groß / auch auß 
gebot des Großfuͤrſten hingerichtet woꝛden / ein 
theil ertrenckt / ein theil zuſtuͤcken geharven / etlich 
auch von Beeren zuriſſen. 


Hi Auß⸗ 


Nuß zuge auß einem 
ſchꝛeiben / fuͤr gantz warhafftig ge⸗ 
acht / wie das einer hohen Fuͤrſtlichen 


perſon zugekommen. 
SANS On Hertzog Magnus ges 
WA KOS het dic eygentliche kundſchafft / das 


EINE 8 De der Moſcowiter / für einen 
A Konig ober Schweden ound Lif⸗ 
RN land oder Eyfland / hab laſſen auß⸗ 
ſchꝛeyen / auch ſtracks zu einem koͤnig kroͤnen woͤl⸗ 
len / dar fuͤr Hertzoge Magnus gebeten / mit gez 
buͤrlichem anlangen / ſolches ſo lang zuuerſchie⸗ 
ben / biß fein beylager gehalten / denn der Moſco⸗ 
witer oder Großfürft in Reuſſen / ſolle jhm / dem 
Hertzogen / ſeins Bruders tochter / zu einem Gea 
mahel verſpꝛochen haben / welche noch ſehꝛ jung / 
vnnd doch das beylaͤger auff Liechtmes / des 77. 
jars angeſetzt ſein / vnnd inn der Stadt Moſcaw 
gehalten werden ſolle. Wird auch glaubwirdig 
angezeigt / das demſelben / des Großfuͤrſten bine 
der / wie er jhm ſampt ſeinem weybe / vnnd andern 
Kindern / auſſerhalb dieſer Tochter / inn fia 
reund⸗ 


Von den Moſtowiten oder Neuſſen. 27 

freundſchafft zu gaſt geladen / habe durch ein ver⸗ 

gifftes gedꝛanck / ſampt allen den ſeinen / dazumal 
gegenwertig / alſo verletzet / das ſie gar bald nach 
diſer mal zeit alle ge oꝛben / darauff er der Groß⸗ 
fuͤrſt / die tochter zu ſich genommen / vnd jres Va⸗ 
ters / ſeines leiblichen benders geſind vnnd vnter⸗ 
thanen / klein vnd groß / vom leben zum todt brine 
gen laſſen / durch waſſer / ſabel / vnnd wilde thier / 
auch Viehe / getrayde / vnd gebewe nit verſchonet / 
Ind wird ſonſt andere erſchꝛoͤckliche / vngleubli⸗ 
che wuͤterey hieruon geſchꝛiben / auch darbey / das 
der jenige / welcher gemeltes vergifft getrancke be⸗ 
reytet vnd zugerichtet / daſſelbe letzlich ſelbſt trin⸗ 
cken muͤſſen. | 

Der Mofeomwiter hat Hertzogen Magnus 
zu einem Feldherꝛn / vnnd Johann Tawben zu ei⸗ 
nem Kriegßoberſten gemacht / der ſoll mit einem 
zimlichen hauffen vor außrucken / die Stadt Re⸗ 
uel zuberennen / Hertzog Magnus aber noch zu 
Plaſcaw fein / vnd mit dem gantzen hauffen bald 
hinnach volgen. 

Der hunger iſt inn der Moſcaw vnmeßlich 
groß / nnd nimpt die theurunge oberhand / alſo / 
das man ein maß rocken (fo groß als diey Saltz⸗ 

H ij donnen) 

donnen ) vmb dꝛeyſſig Polniſche guͤlden nit wol zu 
kauffen bekommen mage / ſterben derowegen viel 
Leute hungers / vnd tragen ſich geſchichte zu / wel⸗ 
che vnmenſchlich ſeind / vnnd grauſam zuhoͤꝛen / 
ich geſchweige zuſehen / Denn es auch dahin kom⸗ 
men / das die armen Leute / menſchenfleiſch eſſen / 
Nichts deftweniger wird mit wuͤterey foꝛtgefa⸗ 
ren / vnd teglich viel menſchen geuiertheylt / zuſtuͤ⸗ 
cken gehawen / vnd den Beeren fuͤrgewoꝛffen / von 
denen fic jemmerlich / etwa in beyweſen des Gꝛoß⸗ 
fuͤrſten / als ſehe er daran ſein luſte / zurieſſen vnd 
ſonſt elendigklich auff andere weiſe / die armen 
Leute geplaget vnnd gepeyniget werden / Es hat 
auch das Tuͤrckiſch kriegßuolck / welchs auff 40. 
meyl von der Stadt Muſcaw gelegen / groſſen 
ſchaden vnd moꝛdt gethan / das nahetgelegen lan⸗ 
de mit ſchwerdt vnd fewer verheret / ond alſo wi⸗ 
der abgezogen / da man ſich hart beſoꝛget / der Mo 
ſeo witer werde volgends von Tuͤrckiſchem an vñ 
einfalle nit ſicher fein. 

Zwiſchen Polen vnd Moſcowiten / iſt der frie 
de gemacht auff dꝛey ſar / ond ſolle jedermeniglich 
frey ſtehen / vnnd zugelaſſen fein / ſeins gefallens 
zuuerreyſen / kauffen / vnnd verkauffen / wo vnnd 
wenn 

wenn es jhm von noͤten / Hertzog Magnus iſt mit 
yo. am jo. Auguſti / inn der Noſcaw angekom⸗ 
men / vnd dem Groß fuͤrſten ein angenemer Saft 
geweſen. Aber Gott weiß / ob die genade lang ober 
im ſchweben wird / Man hat jm nit lang getraw⸗ 
en woͤllen / ſondern dꝛey tag nach feiner ankuufft 
hat er dem Moſtowiter ſchweren muͤſſen. 
Jetzund iſt zeitung gekommen / das Hertzog 
Magnus / mit einem groſſen Moſcowitiſchem 
Kriegßuolck / vnd auch ſeinem hauffen / die Statt 
Reuel allbereit belegert habe / vnnd etwas fuͤrge⸗ 
nommen vnd gehandelt ſeye / vnd find die vermu⸗ 
tunge ongleich/ Was den ferner volgen wird / gibt 
die zeit zuerkennen. Gott verleihe genedigklich / 
das der Chꝛiſtenheit voꝛſtehende vnnd beſoꝛgliche 
gefahr vnd not / alſo / wie billich fein ſolte / betrach⸗ 
tet / vnd zuhertzen genommen / vnd fruchtbar mit⸗ 
tel / zu abwendunge des augenſcheinlichen vn⸗ 
gluͤcks / berathſchlagt / vnd in das wercke gebꝛacht 
werden / Denn es ſich anſehen leſſet / als gehe ein 
erſchꝛecklich ſchedlich wetter gegen vnſern lan⸗ 
den / welchs mit ploͤtzlichem anbꝛechen / 
kleglichen vnd vnuͤberwindtlichen 
ſchaden thun moͤchte. 


